cyanic-selkie/wikianc huggingface dataset:
ಚದುರಂಗದ ನಿಯಮಗಳು
ವರ್ತನೆ
ಆಟಗಾರರು ಯಾವುದೇ ಟಿಪ್ಪಣಿಗಳು, ಹೊರಗಿನ ಮಾಹಿತಿಯ ಮೂಲಗಳು (ಕಂಪ್ಯೂಟರ್‌‌ಗಳೂ ಸೇರಿದಂತೆ), ಅಥವಾ ಇತರ ಜನರಿಂದ ಪಡೆದ ಸಲಹೆಗಳನ್ನು ಬಳಸುವಂತಿರುವುದಿಲ್ಲ. ಮತ್ತೊಂದು ಚದುರಂಗ ಫಲಕದ ಮೇಲಿನ ವಿಶ್ಲೇಷಣೆಗೆ ಅನುಮತಿಯಿರುವುದಿಲ್ಲ. ಗಡಿಯಾರದ ಮೇಲಿನ ಸಮಯ ಅಥವಾ ಸರಿಸಮ ಪಂದ್ಯದ ಪ್ರಸ್ತಾವಗಳಂಥ, ಆಟಕ್ಕೆ ಸಂಬಂಧಿಸಿದ ಉದ್ದಿಷ್ಟ ವಾಸ್ತವಾಂಶಗಳನ್ನಷ್ಟೇ ಅಂಕ ದಾಖಲಿಸಿರುವ ಹಾಳೆಗಳು ದಾಖಲಿಸಬೇಕು. ನಿರ್ಣಯಕಾರನ ಅನುಮತಿಯಿಲ್ಲದೆಯೇ ಆಟಗಾರರು ಸ್ಪರ್ಧೆ ನಡೆಯುತ್ತಿರುವ ಪ್ರದೇಶವನ್ನು ಬಿಟ್ಟುಹೋಗುವಂತಿರುವುದಿಲ್ಲ.
ಉನ್ನತ ಗುಣಮಟ್ಟಗಳ ವೃತ್ತಿಮರ್ಯಾದೆ ಹಾಗೂ ನೈತಿಕತೆಗಳನ್ನು ಈ ಸಂದರ್ಭದಲ್ಲಿ ನಿರೀಕ್ಷಿಸಲಾಗುತ್ತದೆ. ಆಟವು ಶುರುವಾಗುವುದಕ್ಕೆ ಮೊದಲು ಹಾಗೂ ಆಟವು ಮುಗಿದ ನಂತರ ಆಟಗಾರರು ಪರಸ್ಪರರ ಕೈಕುಲುಕಬೇಕು. ಒಂದು ಸರಿಸಮ ಪಂದ್ಯದ ಪ್ರಸ್ತಾವ, ಆಟವನ್ನು ಬಿಟ್ಟುಬಿಡುವಿಕೆ, ಅಥವಾ ಒಂದು ಕ್ರಮರಾಹಿತ್ಯಕ್ಕೆ ಸಂಬಂಧಿಸಿದಂತೆ ಗಮನಸೆಳೆಯುವುದನ್ನು ಹೊರತುಪಡಿಸಿ, ಆಟಗಾರನೊಬ್ಬ ಸಾಮಾನ್ಯವಾಗಿ ಆಟದ ಸಮಯದಲ್ಲಿ ಮಾತನಾಡುವಂತಿರುವುದಿಲ್ಲ. "ಶಹಾ ಕೊಡುವಿಕೆ"ಯ ಒಂದು ಘೋಷಣೆಯನ್ನು ಹವ್ಯಾಸೀ ಆಟಗಳಲ್ಲಿ ಮಾಡಲಾಗುತ್ತದೆ. ಆದರೆ ಇದನ್ನು ಅಧಿಕೃತವಾಗಿ ಊರ್ಜಿತಗೊಳಿಸಲ್ಪಟ್ಟ ಆಟಗಳಲ್ಲಿ ಬಳಸಬಾರದು. ಒಂದು ಸರಿಸಮ ಪಂದ್ಯದ ಕುರಿತು ಪದೇಪದೇ ಪ್ರಸ್ತಾವ ಮಾಡುವುದೂ ಸೇರಿದಂತೆ, ಯಾವುದೇ ವಿಧಾನಗಳ ಮೂಲಕ ಓರ್ವ ಆಟಗಾರನು ಮತ್ತೊಬ್ಬ ಆಟಗಾರನ ಏಕಾಗ್ರತೆಯನ್ನು ಭಂಗಗೊಳಿಸಬಾರದು ಅಥವಾ ಅವನಿಗೆ ಕಿರಿಕಿರಿ ಉಂಟುಮಾಡಬಾರದು.
ಸಾಧನಗಳು
right|300px|thumb|alt= A photo of the original Staunton chess pieces from about 1849.|1849ರಲ್ಲಿ ಪರಿಚಯಿಸಲ್ಪಟ್ಟ ಸ್ಟೌಂಟನ್‌ ಚದುರಂಗದ ಮೂಲ ಕಾಯಿಗಳು.ಎಡದಿಂದ ಬಲಕ್ಕೆ: ಪ್ಯಾದೆ, ಕೋಟೆಕಾಯಿ, ಕುದುರೆ, ಒಂಟೆ, ರಾಣಿ, ಮತ್ತು ರಾಜ thumb|250px|upright=1.2|alt=This photo shows a chessboard with pieces set up on both sides, ready to play. A chess clock is at the side.|ಆಟವೊಂದರ ಪ್ರಾರಂಭದ ಸ್ಥಿತಿಯಲ್ಲಿನ ಕಾಯಿಗಳು ಮತ್ತು ಚದುರಂಗದ ಒಂದು ಅನಲಾಗ್‌ ಗಡಿಯಾರ.
ಚದುರಂಗ ಫಲಕದ ಚೌಕಗಳ ಗಾತ್ರವು ಸರಿಸುಮಾರಾಗಿ ರಾಜನ ತಳಭಾಗದ ವ್ಯಾಸದ ೧.೨೫–೧.೩ ಪಟ್ಟಿನಷ್ಟು, ಅಥವಾ ೫೦–೬೫ ಮಿ.ಮೀ.ಯಷ್ಟು ಇರಬೇಕು. ಇಷ್ಟಪಟ್ಟು ಆರಿಸಿಕೊಂಡ ಗಾತ್ರದ ವ್ಯಾಪ್ತಿಯಲ್ಲಿರುವ ರಾಜರೊಂದಿಗಿನ ಕಾಯಿಗಳಿಗಾಗಿ ಸರಿಸುಮಾರು ೫೭ ಮಿ.ಮೀ.ಯಷ್ಟಿರುವ (2 1⁄4...ಇಂಚುಗಳು) ಚೌಕಗಳು ಸಾಮಾನ್ಯವಾಗಿ ಚೆನ್ನಾಗಿ-ಹೊಂದಿಕೊಳ್ಳುತ್ತವೆ. ಗಾಢ ಬಣ್ಣದ ಚೌಕಗಳು ಸಾಮಾನ್ಯವಾಗಿ ಕಂದು ಇಲ್ಲವೇ ಹಸಿರು ಬಣ್ಣದ್ದಾಗಿರುತ್ತವೆ ಮತ್ತು ನಸು ಬಣ್ಣದ ಚೌಕಗಳು ಮಾಸಲು-ಬಿಳುಪಿನ ಅಥವಾ ಮಾಸಲು ಹಳದಿಯದ್ದಾಗಿರುತ್ತವೆ.
ಸ್ಟೌಂಟನ್‌ ಚದುರಂಗದ ಸೆಟ್ಟಿನ‌ ಕಾಯಿಗಳ ವಿನ್ಯಾಸಗಳು ಇದಕ್ಕೆ ಮಾನದಂಡಗಳಾಗಿದ್ದು, ಅವು ಸಾಮಾನ್ಯವಾಗಿ ಮರ ಅಥವಾ ಪ್ಲಾಸ್ಟಿಕ್‌ನಿಂದ ಮಾಡಲ್ಪಟ್ಟಿರುತ್ತವೆ. ಅನೇಕ ವೇಳೆ ಅವು ಕಪ್ಪು ಮತ್ತು ಬಿಳಿಯದಾಗಿರುತ್ತವೆ; ಇತರ ಬಣ್ಣಗಳನ್ನೂ ಸಹ ಬಳಸಬಹುದಾದರೂ (ಗಾಢ ಬಣ್ಣದ ಕಾಯಿಗಳಿಗಾಗಿ ಒಂದು ಗಾಢ ಬಣ್ಣದ ಮರದಂಥದು ಅಥವಾ ಕೆಂಪು ಬಣ್ಣದಂಥದು) ಆಗಲೂ ಅವುಗಳನ್ನು "ಬಿಳಿ" ಮತ್ತು "ಕಪ್ಪು" ಕಾಯಿಗಳು (ನೋಡಿ: ಚದುರಂಗದಲ್ಲಿನ ಬಿಳಿ ಮತ್ತು ಕಪ್ಪು) ಎಂದೇ ಕರೆಯಲಾಗುತ್ತದೆ. ರಾಜನ ಎತ್ತರವು ೮೫–೧೦೫ ಮಿಲಿಮೀಟರುಗಳಷ್ಟಿರಬೇಕು (೩.೩೫–೪.೧೩ ಇಂಚುಗಳು). ಬಹುತೇಕ ಆಟಗಾರರು ಸರಿಸುಮಾರು ೯೫–೧೦೨ ಮಿ.ಮೀ.ಯಷ್ಟಿರುವ (3 3⁄4...–೪ ಇಂಚುಗಳು) ಒಂದು ಎತ್ತರವನ್ನು ಇಷ್ಟಪಡುತ್ತಾರೆ. ರಾಜನ ಕಾಯಿಯ ವ್ಯಾಸವು ಅದರ ಎತ್ತರದ ೪೦–೫೦%ನಷ್ಟಿರಬೇಕು. ಇತರ ಕಾಯಿಗಳ ಗಾತ್ರವು ರಾಜನ ಗಾತ್ರಕ್ಕೆ ಸರಿಯಾಗಿರುವ ಅದೇ ಗಾತ್ರದಲ್ಲಿರುಬೇಕು. ಕಾಯಿಗಳು ಚೆನ್ನಾಗಿ ಸಮತೋಲನವನ್ನು ಕಾಯ್ದುಕೊಳ್ಳುವಂತಿರಬೇಕು.
ಇತಿಹಾಸ
ಶತಶತಮಾನಗಳ ನಂತರ ಚದುರಂಗದ ನಿಯಮಗಳು ಕೊಂಚವೇ ವಿಕಸನಗೊಂಡಿವೆ. ೧೬ನೇ ಶತಮಾನದ ಅವಧಿಯಲ್ಲಿ ಇಟಲಿಯಲ್ಲಿ ಆಧುನಿಕ ನಿಯಮಗಳು ಮೊಟ್ಟಮೊದಲಿಗೆ ತಮ್ಮ ಸ್ವರೂಪವನ್ನು ಪಡೆದವು. ರಾಜ, ಕೋಟೆಕಾಯಿ, ಮತ್ತು ಕುದುರೆಯ ಮೂಲಭೂತ ಚಲನೆಗಳು ಬದಲಾಗದೆ ಹಾಗೇ ಉಳಿದುಕೊಂಡಿವೆ. ಪ್ಯಾದೆಗಳು ತಮ್ಮ ಮೊಟ್ಟಮೊದಲ ನಡೆಸುವಿಕೆಯಲ್ಲಿ ಎರಡು ಚೌಕಗಳಷ್ಟು ಮುನ್ನಡೆಯುವ ಆಯ್ಕೆಯನ್ನು ಮೂಲತಃ ಹೊಂದಿರಲಿಲ್ಲ ಮತ್ತು ಒಂದು ವೇಳೆ ಅವು ತಮ್ಮ ಎಂಟನೇ ಚೌಕಗಳ ಅಡ್ಡಸಾಲಿಗೆ ತಲುಪಿದರೆ, ಮತ್ತೊಂದು ಕಾಯಿಗೆ ಬಡತಿಹೊಂದುವ ಅವಕಾಶವನ್ನು ಹೊಂದಿರಲಿಲ್ಲ. ರಾಣಿಯು ಮೂಲತಃ ಫೆರ್ಸ್‌‌ ಅಥವಾ ಫಾರ್ಜಿನ್‌  ಆಗಿತ್ತು ಮತ್ತು ತನ್ನ ಮೊದಲ ನಡೆಸುವಿಕೆಯಲ್ಲಿ ಅದು ಯಾವುದೇ ದಿಕ್ಕಿನಲ್ಲಿ ಕರ್ಣೀಯವಾಗಿ ಒಂದು ಚೌಕದಷ್ಟು ನಡೆಸಲ್ಪಡಬಹುದಾಗಿತ್ತು, ಅಥವಾ ಕರ್ಣೀಯವಾಗಿ, ಮುಂಭಾಗಕ್ಕೆ, ಅಥವಾ ಎಡಕ್ಕೆ ಅಥವಾ ಬಲಕ್ಕೆ ಎರಡು ಚೌಕಗಳಷ್ಟನ್ನು ನೆಗೆಯಬಹುದಾಗಿತ್ತು. ಪರ್ಷಿಯಾದ ಆಟದಲ್ಲಿ, ಒಂಟೆಯು ಒಂದು ಫಿಲ್‌‌ ಅಥವಾ ಅಲ್ಫಿಲ್‌‌‌  ಆಗಿತ್ತು ಮತ್ತು ಇದು ಕರ್ಣೀಯವಾಗಿ ಒಂದು ಅಥವಾ ಎರಡು ಚೌಕಗಳಷ್ಟಕ್ಕೆ ನಡೆಸಲ್ಪಡಬಹುದಾಗಿತ್ತು. ಅರಬ್‌ ಆವೃತ್ತಿಯಲ್ಲಿ, ಒಂಟೆಯು ಯಾವುದೇ ಕರ್ಣೀಯ ದಿಕ್ಕಿಗೂ ಎರಡು ಚೌಕಗಳಷ್ಟನ್ನು ನೆಗೆಯಬಹುದಾಗಿತ್ತು. ಮಧ್ಯಯುಗಗಳಲ್ಲಿ, ಪ್ಯಾದೆಯು ಒಂದು ವೇಳೆ ತನ್ನ ಎಂಟನೇ ಚೌಕಗಳ ಅಡ್ಡಸಾಲನ್ನು ತಲುಪಿದ್ದೇ ಆದಲ್ಲಿ, ಒಂದು ರಾಣಿಯ (ಆ ಸಮಯದಲ್ಲಿ ರಾಣಿಯು ಒಂದು ಅತ್ಯಂತ ದುರ್ಬಲ ಕಾಯಿ ಆಗಿತ್ತು) ದರ್ಜೆಗೆ ಬಡತಿ ಪಡೆಯುವ ಹಕ್ಕನ್ನು ಪಡೆದಿತ್ತು. ಹನ್ನೆರಡನೇ ಶತಮಾನದ ಅವಧಿಯಲ್ಲಿ, ಚದುರಂಗದ ಫಲಕದ ಮೇಲಿನ ಚೌಕಗಳು ಕೆಲವೊಮ್ಮೆ ಬಣ್ಣಗಳ ಪರಸ್ಪರ ಬದಲಾವಣೆಯನ್ನು ಹೊಂದಿದ್ದವು ಮತ್ತು ಇದು ಹದಿಮೂರನೇ ಶತಮಾನದಲ್ಲಿ ಒಂದು ಪ್ರಮಾಣಕವಾಗಿ ಮಾರ್ಪಟ್ಟಿತ್ತು.
right|thumb|175px|alt=An image of Philidor, who published rules in 1749|ಫಿಲಿಡಾರ್‌‌ ೧೨೦೦ ಮತ್ತು ೧೬೦೦ರ ನಡುವಣ ಹಲವಾರು ನಿಯಮಗಳು ಹೊರಹೊಮ್ಮಿದವು ಮತ್ತು ಆಟವನ್ನು ತೀವ್ರವಾಗಿ ಮಾರ್ಪಡಿಸಿದವು. ಕಟ್ಟಿಹಾಕುವಿಕೆಯು ಗೆಲ್ಲುವಲ್ಲಿನ ಒಂದು ಅವಶ್ಯಕತೆಯಾಗಿ ಮಾರ್ಪಟ್ಟಿತು; ಎದುರಾಳಿಯ ಎಲ್ಲಾ ಕಾಯಿಗಳನ್ನು ವಶಪಡಿಸಿಕೊಳ್ಳುವ ಮೂಲಕ ಆಟಗಾರನೊಬ್ಬ ಗೆಲ್ಲುವುದು ಸಾಧ್ಯವಿರಲಿಲ್ಲ. ಕಾಯಿ ಕಟ್ಟುವಿಕೆಯನ್ನು ಸೇರಿಸಲಾಯಿತಾದರೂ ಅದರ ಫಲಿತಾಂಶವು ಹಲವಾರು ಬಾರಿ ಬದಲಾವಣೆಗೊಂಡಿದೆ (ನೋಡಿ: ಕಾಯಿ ಕಟ್ಟುವಿಕೆ). ಪ್ಯಾದೆಗಳು ತಮ್ಮ ಮೊದಲ ನಡೆಸುವಿಕೆಯ ಮೇಲೆ ಎರಡು ಚೌಕಗಳಷ್ಟು ಚಲಿಸುವ ಆಯ್ಕೆಯನ್ನು ಗಳಿಸಿದವು, ಮತ್ತು ಪ್ರಾಸಂಗಿಕವಾಗಿ ಹೊಡೆಯುವಿಕೆಯ ನಿಯಮವು ಆ ಹೊಸ ಆಯ್ಕೆಯ ಒಂದು ಸ್ವಾಭಾವಿಕ ಪರಿಣಾಮವಾಗಿತ್ತು. ರಾಜ ಮತ್ತು ಕೋಟೆಕಾಯಿಗಳು ಕೋಟೆಯೊಳಗಿರಿಸುವ ಹಕ್ಕನ್ನು ಗಳಿಸಿಕೊಂಡವು (ನಿಯಮದ ವಿಭಿನ್ನ ರೂಪಾಂತರಗಳಿಗಾಗಿ ನೋಡಿ: ಕೋಟೆಯೊಳಗಿರಿಸುವಿಕೆ).
೧೪೭೫ ಮತ್ತು ೧೫೦೦ರ ನಡುವೆ ರಾಣಿ ಹಾಗೂ ಒಂಟೆಗಳು ಕೂಡಾ ತಮ್ಮ ಈಗಿನ ನಡೆಸುವಿಕೆಗಳನ್ನು ಗಳಿಸಿದವು. ಇದು ಅವುಗಳನ್ನು ಹೆಚ್ಚು ಬಲಿಷ್ಟ ಕಾಯಿಗಳನ್ನಾಗಿಸಿದವು. ಈ ಎಲ್ಲಾ ಬದಲಾವಣೆಗಳೂ ಅಂಗೀಕರಿಸಲ್ಪಟ್ಟಾಗ, ಆಟವು ಸಾರಭೂತವಾಗಿ ತನ್ನ ಆಧುನಿಕ ಸ್ವರೂಪದಲ್ಲಿತ್ತು.
ಪ್ಯಾದೆಯ ಬಡತಿಗೆ ಸಂಬಂಧಿಸಿದ ನಿಯಮಗಳು ಹಲವಾರು ಬಾರಿ ಬದಲಾವಣೆಗೊಂಡಿವೆ. ಮೇಲೆ ಉಲ್ಲೇಖಿಸಲಾದಂತೆ, ಪ್ಯಾದೆಯು ಮೂಲತಃ ಆ ಸಮಯದಲ್ಲಿನ ಒಂದು ದುರ್ಬಲ ಕಾಯಿಯಾಗಿದ್ದ ರಾಣಿಯ ದರ್ಜೆಗೆ ಮಾತ್ರವೇ ಬಡತಿಯನ್ನು ಪಡೆಯುತ್ತಿತ್ತು. ರಾಣಿಯು ತನ್ನ ಈಗಿನ ನಡೆಸುವಿಕೆಯನ್ನು ಗಳಿಸಿದಾಗ ಮತ್ತು ಅತ್ಯಂತ ಶಕ್ತಿಶಾಲಿ ಕಾಯಿಯಾಗಿ ಮಾರ್ಪಟ್ಟಾಗ, ಪ್ಯಾದೆಯು ಆಗ ಒಂದು ರಾಣಿ ಅಥವಾ ಒಂದು ಕೋಟೆಕಾಯಿ, ಒಂಟೆ, ಅಥವಾ ಕುದುರೆಯಾಗಿ ಬಡತಿಯನ್ನು ಪಡೆಯಲು ಸಾಧ್ಯವಿತ್ತು. ೧೮ನೇ ಶತಮಾನದಲ್ಲಿ, ಈಗಾಗಲೇ ಸೆರೆಹಿಡಿಯಲಾದ ಒಂದು ಕಾಯಿಗೆ ಮಾತ್ರವೇ ಬಡತಿ ನೀಡುವುದಕ್ಕೆ ನಿಯಮಗಳು ಅವಕಾಶಮಾಡಿಕೊಟ್ಟವು, ಉದಾಹರಣೆಗೆ ಫ್ರಾಂಕೋಯಿಸ್‌-ಆಂಡ್ರೆ ಡ್ಯಾನಿಕನ್‌ ಫಿಲಿಡಾರ್‌ ಎಂಬಾತನಿಂದ ೧೭೪೯ರಲ್ಲಿ ಪ್ರಕಟಿಸಲ್ಪಟ್ಟ ನಿಯಮಗಳನ್ನು ನೋಡಿ. ಆಟಗಾರನೊಬ್ಬ ಒಂದಕ್ಕಿಂತ ಹೆಚ್ಚು ರಾಣಿಯನ್ನು ಹೊಂದಲು ಅವಕಾಶ ನೀಡಿದ್ದ ಈ ನಿರ್ಬಂಧವನ್ನು ೧೯ನೇ ಶತಮಾನದಲ್ಲಿ ಕೊನೆಗೊಳಿಸಲಾಯಿತು. ಉದಾಹರಣೆಗೆ ಜಾಕೋಬ್‌ ಸರ್ರಾಟ್‌ ಎಂಬಾತನಿಂದ ಪ್ರಕಟಿಸಲ್ಪಟ್ಟ ೧೮೨೮ರ ನಿಯಮಗಳನ್ನು ನೋಡಿ.
ಸರಿಸಮ ಪಂದ್ಯಗಳಿಗೆ ಸಂಬಂಧಿಸಿದ ಎರಡು ಹೊಸ ನಿಯಮಗಳು ಪರಿಚಯಿಸಲ್ಪಟ್ಟವು. ಇವುಗಳಲ್ಲಿನ ಪ್ರತಿ ನಿಯಮವೂ ವರ್ಷಗಳ ಮೂಲಕ ಬದಲಾಗುತ್ತಾ ಬಂದಿವೆ:
ಹೊಸ ಕಾನೂನುಗಳ ಮತ್ತೊಂದು ಗುಂಪಿನಲ್ಲಿ ಈ ಅಂಶಗಳು ಸೇರಿದ್ದವು: (೧) ಸ್ಪರ್ಶ-ನಡೆ ನಿಯಮ ಮತ್ತು ಅದರ ಜೊತೆಯಲ್ಲಿ ಬರುವ "ಜೆ'ಅಡೌಬ್‌/ಅಡ್ಜಸ್ಟ್‌" ನಿಯಮ; (೨) ಬಿಳಿ ಕಾಯಿಯು ಮೊದಲು ನಡೆಸಲ್ಪಡಬೇಕು ಎಂಬ ನಿಯಮ; (೩) ಚದುರಂಗ ಫಲಕದ ಸ್ಥಾನನಿರ್ಣಯ; (೪) ಒಂದು ವೇಳೆ ವಿಧ್ಯುಕ್ತವಾಗಿರದ ನಡೆಸುವಿಕೆಯೊಂದು ಮಾಡಲ್ಪಟ್ಟಿದ್ದರೆ ಅನುಸರಿಸಬೇಕಾದ ಕಾರ್ಯವಿಧಾನ; (೫) ಒಂದು ವೇಳೆ ಕೆಲವೊಂದು ನಡೆಸುವಿಕೆಗಳಿಗೆ ಸಂಬಂಧಿಸಿದಂತೆ ರಾಜನು ಶಹಾ ಕೊಡುವಿಕೆಗೆ ಈಡಾದ ಸ್ಥಿತಿಯಲ್ಲಿ ಉಳಿದುಕೊಂಡಿದ್ದಲ್ಲಿ ಅನುಸರಿಸಬೇಕಾದ ಕಾರ್ಯವಿಧಾನ; ಮತ್ತು (೬) ಆಟಗಾರರು ಹಾಗೂ ವೀಕ್ಷಕರ ನಡವಳಿಕೆಗೆ ಸಂಬಂಧಿಸಿದ ವಿವಾದಾಂಶಗಳು. ಸ್ಟೌಂಟನ್‌ ಚದುರಂಗ ಸೆಟ್ಟು ೧೮೪೯ರಲ್ಲಿ ಪರಿಚಯಿಸಲ್ಪಟ್ಟಿತು ಮತ್ತು ಇದು ಕಾಯಿಗಳ ಶೈಲಿಯ ಮಾನದಂಡವಾಗಿ ಮಾರ್ಪಟ್ಟಿತು. ಕಾಯಿಗಳ ಗಾತ್ರ ಮತ್ತು ಚದುರಂಗ ಫಲಕದ ಚೌಕಗಳು ಪ್ರಮಾಣಕವಾಗಿಸಲ್ಪಟ್ಟವು.
೧೯ನೇ ಶತಮಾನದ ಮಧ್ಯಭಾಗದವರೆಗೆ, ಯಾವುದೇ ಕಾಲಮಿತಿಯಿಲ್ಲದೆ ಚದುರಂಗದ ಆಟವನ್ನು ಆಡಲಾಗುತ್ತಿತ್ತು. ೧೮೩೪ರಲ್ಲಿ ಅಲೆಕ್ಸಾಂಡರ್‌ ಮೆಕ್‌ಡೊನ್ನೆಲ್‌ ಹಾಗೂ ಲೂಯಿಸ್‌-ಚಾರ್ಲ್ಸ್‌ ಮಾಹೆ ಡೆ ಲಾ ಬೌರ್ಡೊನ್ನಾಯಿಸ್‌ ನಡುವೆ ನಡೆದ ಪಂದ್ಯವೊಂದರಲ್ಲಿ, ಒಂದು ನಡೆಸುವಿಕೆಗಾಗಿ ಮೆಕ್‌ಡೊನ್ನೆಲ್‌ ವಿಪರೀತವಾದ ಪ್ರಮಾಣದ ಸಮಯವನ್ನು ತೆಗೆದುಕೊಂಡ; ಕೆಲವೊಮ್ಮೆ ಇದು ೧½ ಗಂಟೆಗಳವರೆಗೆ ಇರುತ್ತಿತ್ತು. ೧೮೩೬ರಲ್ಲಿ ಪಿಯರೆ ಚಾರ್ಲ್ಸ್‌ ಫೌರ್ನಿಯೆರ್‌ ಡೆ ಸೇಂಟ್‌-ಅಮಾಂಟ್‌ ಎಂಬಾತ ಒಂದು ಕಾಲಮಿತಿಯನ್ನು ಸೂಚಿಸಿದನಾದರೂ ಈ ಕುರಿತು ಯಾವುದೇ ಕ್ರಮವನ್ನು ಕೈಗೊಳ್ಳಲಾಗಲಿಲ್ಲ. 1851ರ ಲಂಡನ್‌ ಪಂದ್ಯಾವಳಿಯಲ್ಲಿ, ಎಲಿಜಾ ವಿಲಿಯಮ್ಸ್‌‌ ಎಂಬಾತನಿಗೆ ಆಟವೊಂದನ್ನು ಸ್ಟೌಂಟನ್‌ ಬಿಟ್ಟುಬಿಟ್ಟ. ಏಕೆಂದರೆ ಒಂದು ನಡೆಸುವಿಕೆಗಾಗಿ ವಿಲಿಯಮ್ಸ್‌‌ ಸುದೀರ್ಘವಾದ ಸಮಯವನ್ನು ತೆಗೆದುಕೊಳ್ಳುತ್ತಿದ್ದ. ಮರುವರ್ಷ, ಡೇನಿಯೆಲ್‌ ಹಾರ್ವಿಟ್ಜ್‌‌ ಮತ್ತು ಜೊಹಾನ್‌ ಲೊವೆಂಥಾಲ್‌ ನಡುವೆ ನಡೆದ ಪಂದ್ಯವೊಂದು ಪ್ರತಿ ನಡೆಸುವಿಕೆಗೆ ೨೦ ನಿಮಿಷಗಳ ಒಂದು ಕಾಲಮಿತಿಯನ್ನು ಬಳಸಿತು. ಆಧುನಿಕ-ಶೈಲಿಯ ಕಾಲಮಿತಿಯೊಂದರ ಮೊದಲ ಬಳಕೆಯು ೧೮೬೧ರಲ್ಲಿ ಅಡಾಲ್ಫ್‌ ಆಂಡೆರ್‌ಸ್ಸೆನ್‌ ಹಾಗೂ ಲಗ್ನಾಕ್‌ ಕೊಲಿಷ್‌ ನಡುವೆ ನಡೆದ ಪಂದ್ಯವೊಂದರಲ್ಲಿ ಕಂಡುಬಂತು.
ಸಂಹಿತೆಯ ರಚನೆ
right|thumb|160px|ಹಾರ್ಕ್‌ನೆಸ್‌ ಬರೆದ ಚದುರಂಗದ ಅಧಿಕೃತ ನಿಯಮದ ಪುಸ್ತಕ (1970ರ ಆವೃತ್ತಿ)|link=Special:FilePath/OfficialChessRulebook.jpg ರಾಣಿ, ಒಂಟೆ, ಮತ್ತು ಪ್ಯಾದೆಗಳ ನಡೆಸುವಿಕೆಗಳು ತಮ್ಮ ಆಧುನಿಕ ಸ್ವರೂಪಕ್ಕೆ ಬದಲಾವಣೆಗೊಂಡ ಕೆಲವೇ ದಿನಗಳ ನಂತರ, ಸುಮಾರು ೧೪೯೭ರ ಸಮಯದಲ್ಲಿ ಲ್ಯೂಯಿಸ್‌ ರಮಿರೆಝ್‌ ಡೆ ಲೂಸಿನಾ ಎಂಬಾತನಿಂದ ಬರೆಯಲ್ಪಟ್ಟ ಪುಸ್ತಕವೊಂದರಲ್ಲಿ ಚದುರಂಗ ನಿಯಮಗಳ ಮೊದಲ ಜ್ಞಾತ ಪ್ರಕಟಣೆಯು ಇತ್ತು. ಕೋಟೆಯೊಳಗಿರಿಸುವಿಕೆ, ಪ್ಯಾದೆ ಮುಂದುವರಿಕೆ, ಕಾಯಿ ಕಟ್ಟುವಿಕೆ, ಮತ್ತು ಪ್ರಾಸಂಗಿಕವಾಗಿ ಹೊಡೆಯುವಿಕೆ ಯಂಥ ನಿಯಮಗಳಿಗೆ ಸಂಬಂಧಿಸಿದಂತೆ ೧೬ನೇ ಮತ್ತು ೧೭ನೇ ಶತಮಾನಗಳಲ್ಲಿ ಅಭಿಪ್ರಾಯ ಭೇದಗಳು ಕಂಡುಬಂದವು. ಇವುಗಳ ಪೈಕಿಯ ಕೆಲವೊಂದು ಅಭಿಪ್ರಾಯಭೇದಗಳು ೧೯ನೇ ಶತಮಾನದವರೆಗೂ ಅಸ್ತಿತ್ವದಲ್ಲಿದ್ದವು. ರುಯ್‌ ಲೊಪೆಝ್‌ ಡೆ ಸೆಗ್ಯುರಾ ಎಂಬಾತ ೧೫೬೧ರಲ್ಲಿ ಬಂದ ತನ್ನ ಲಿಬ್ರೊ ಡೆ ಲಾ ಇನ್ವೆಷನ್‌ ಲಿಬರಲ್‌ ವೈ ಆರ್ಟೆ ಡೆಲ್‌ ಜ್ಯೂಗೊ ಡೆಲ್‌ ಆಕ್ಸೆಡ್ರೆಜ್‌ ಎಂಬ ಪುಸ್ತಕದಲ್ಲಿ ಚದುರಂಗದ ನಿಯಮಗಳನ್ನು ನೀಡಿದ.
ಚದುರಂಗದ ಕ್ಲಬ್ಬುಗಳು ಹುಟ್ಟಿಕೊಂಡಂತೆ ಮತ್ತು ಪಂದ್ಯಾವಳಿಗಳು ಸಾಮಾನ್ಯವಾದಂತೆ, ನಿಯಮಗಳನ್ನು ವಿಧ್ಯುಕ್ತಗೊಳಿಸುವ ಒಂದು ಅಗತ್ಯವೊಂದು ಕಂಡುಬಂತು. ೧೭೪೯ರಲ್ಲಿ ಫಿಲಿಡಾರ್‌‌ (೧೭೨೬–೧೭೯೫) ಎಂಬಾತ ವ್ಯಾಪಕವಾಗಿ ಬಳಸಲ್ಪಡುತ್ತಿದ್ದ ನಿಯಮಗಳ ಒಂದು ಸಂಗ್ರಹವನ್ನು ಬರೆದ. ಇಷ್ಟೇ ಅಲ್ಲದೇ, ನಂತರದ ಬರಹಗಾರರಾದ ಜಾಕೋಬ್‌ ಸರ್ರಾಟ್‌ (೧೭೭೨–೧೮೧೯) ಎಂಬಾತನಿಂದ ಬರೆಯಲ್ಪಟ್ಟ ೧೮೨೮ರ ನಿಯಮಗಳು ಮತ್ತು ಜಾರ್ಜ್‌ ವಾಕರ್‌‌ (೧೮೦೩–೧೮೭೯) ಎಂಬಾತನಿಂದ ಬರೆಯಲ್ಪಟ್ಟ ನಿಯಮಗಳು ಅಸ್ತಿತ್ವಕ್ಕೆ ಬಂದವು. ೧೯ನೇ ಶತಮಾನದಲ್ಲಿ, ಅನೇಕ ಪ್ರಮುಖ ಕ್ಲಬ್ಬುಗಳು ತಮ್ಮದೇ ಸ್ವಂತದ ನಿಯಮಗಳನ್ನು ಪ್ರಕಟಿಸಿದವು. ೧೮೦೩ರಲ್ಲಿ ದಿ ಹೇಗ್‌, ೧೮೦೭ರಲ್ಲಿ ಲಂಡನ್‌, ೧೮೩೬ರಲ್ಲಿ ಪ್ಯಾರಿಸ್‌, ಮತ್ತು ೧೮೫೪ರಲ್ಲಿ ಸೇಂಟ್‌ ಪೀಟರ್ಸ್‌‌ಬರ್ಗ್‌ ಇವು ಅಂಥ ಕೆಲವು ನಿದರ್ಶನಗಳಾಗಿದ್ದವು. ೧೮೫೧ರಲ್ಲಿ ಹೋವರ್ಡ್‌ ಸ್ಟೌಂಟನ್‌ (೧೮೧೦–೧೮೭೪) ಎಂಬಾತ "ಚದುರಂಗದ ಕಾನೂನುಗಳನ್ನು ಹೊಸದಾಗಿ ರಚಿಸುವುದಕ್ಕಾಗಿರುವ ಸಂವಿಧಾನ ರಚಕ ಮಂಡಳಿಯೊಂದಕ್ಕಾಗಿ" ಕರೆ ನೀಡಿದ ಮತ್ತು ಟಸ್ಸಿಲೊ ವಾನ್‌ ಹೈಡೆಬ್ರಾಂಡ್‌ ಅಂಡ್‌ ಡೆರ್‌ ಲಾಸಾ (೧೮೧೮–೧೮೮೯) ಎಂಬಾತನಿಂದ ಬಂದ ಪ್ರಸ್ತಾವಗಳನ್ನು ೧೮೫೪ರಲ್ಲಿ ಪ್ರಕಟಿಸಲಾಯಿತು. ೧೮೪೭ರಲ್ಲಿ ಬಂದ ಚೆಸ್‌ ಪ್ಲೇಯರ್ಸ್‌ ಹ್ಯಾಂಡ್‌ಬುಕ್‌‌ ಎಂಬ ಪುಸ್ತಕದಲ್ಲಿ ಸ್ಟೌಂಟನ್‌ ನಿಯಮಗಳನ್ನು ಪ್ರಕಟಿಸಿದ್ದ, ಮತ್ತು ಅವನ ಹೊಸ ಪ್ರಸ್ತಾವಗಳು ೧೮೬೦ರಲ್ಲಿ ಬಂದ ಚೆಸ್‌ ಪ್ರಾಕ್ಸಿಸ್‌  ಎಂಬ ಪುಸ್ತಕದಲ್ಲಿ ಪ್ರಕಟಗೊಂಡವು; ಇಂಗ್ಲಿಷ್‌-ಮಾತನಾಡುವ ದೇಶಗಳಲ್ಲಿ ಅವು ಸಾರ್ವತ್ರಿಕವಾಗಿ ಸ್ವೀಕರಿಸಲ್ಪಟ್ಟವು. ಚದುರಂಗದ ಪರಿಣಿತನಾದ ಜೋಹಾನ್‌ ಬೆರ್ಗರ್‌ (೧೮೪೫–೧೯೩೩) ಎಂಬಾತನ ಬರಹಗಳನ್ನು ಅಥವಾ ಪಾಲ್‌ ರುಡಾಲ್ಫ್‌ ವಾನ್‌ ಬಿಲ್ಗ್ಯುಯೆರ್‌ (೧೮೧೫–೧೮೪೦) ಎಂಬಾತನಿಂದ ಬರೆಯಲ್ಪಟ್ಟು ೧೮೪೩ರಲ್ಲಿ ಮೊದಲು ಪ್ರಕಟಗೊಂಡ ಹ್ಯಾಂಡ್‌ಬಚ್‌ ಡೆಸ್‌ ಸ್ಕಾಚ್‌ಸ್ಪೀಲ್ಸ್‌ ಎಂಬ ಪುಸ್ತಕವನ್ನು ಜರ್ಮನ್‌-ಮಾತನಾಡುವ ದೇಶಗಳು ಸಾಮಾನ್ಯವಾಗಿ ಬಳಸುತ್ತಿದ್ದವು.
right|thumb|150px|FIDE ನಿಯಮ ಪುಸ್ತಕ, 1989|link=Special:FilePath/FIDE_rulebook.jpg ೧೯೨೪ರಲ್ಲಿ, ಫೆಡೆರೇಷನ್‌ ಇಂಟರ್‌ನ್ಯಾಷನೇಲ್‌ ಡೆಸ್‌ ಎಚೆಕ್ಸ್‌ (FIDE) ರೂಪುಗೊಂಡಿತು ಮತ್ತು ೧೯೨೯ರಲ್ಲಿ ನಿಯಮಗಳನ್ನು ಪ್ರಮಾಣಕವಾಗಿಸುವ ಬೃಹತ್‌ ಕಾರ್ಯವನ್ನು ಇದು ಕೈಗೆತ್ತಿಕೊಂಡಿತು. ಮೊದಲಿಗೆ ನಿಯಮಗಳ ಒಂದು ಸಾರ್ವತ್ರಿಕ ಸಂಚಯವೊಂದನ್ನು ಊರ್ಜಿತಗೊಳಿಸಲು FIDE ಪ್ರಯತ್ನಿಸಿತಾದರೂ, ಹಲವಾರು ಭಾಷೆಗಳಿಗೆ ನಡೆದ ಅನುವಾದಗಳು ಕೊಂಚಮಟ್ಟಿಗೆ ಭಿನ್ನವಾಗಿದ್ದವು. FIDE ನಿಯಮಗಳನ್ನು ಅವುಗಳ ನಿಯಂತ್ರಣದ ಅಡಿಯಲ್ಲಿ ಅಂತರರಾಷ್ಟ್ರೀಯ ಸ್ಪರ್ಧೆಗಾಗಿ ಬಳಸಲಾಯಿತಾದರೂ, ಕೆಲವೊಂದು ದೇಶಗಳು ಆಂತರಿಕವಾಗಿ ತಮ್ಮದೇ ಸ್ವಂತದ ನಿಯಮಗಳ ಬಳಕೆಯನ್ನು ಮುಂದುವರಿಸಿದವು. ಚದುರಂಗದ ನಿಯಮಗಳಿಗೆ ಸಂಬಂಧಿಸಿದ ಕಾಯಂ ಆಯೋಗವನ್ನು (ಇದಕ್ಕೆ ನಿಯಮಗಳ ಆಯೋಗ ಎಂಬ ಹೆಸರೂ ಇದೆ) ೧೯೫೨ರಲ್ಲಿ FIDE ಸೃಷ್ಟಿಸಿತು ಮತ್ತು ನಿಯಮಗಳ ಒಂದು ಹೊಸ ಆವೃತ್ತಿಯನ್ನು ಪ್ರಕಟಿಸಿತು. ನಿಯಮಗಳ ಮೂರನೇ ಅಧಿಕೃತ ಆವೃತ್ತಿಯನ್ನು ೧೯೬೬ರಲ್ಲಿ ಪ್ರಕಟಿಸಲಾಯಿತು. ನಿಯಮಗಳ ಮೊದಲ ಮೂರು ಆವೃತ್ತಿಗಳು ಫ್ರೆಂಚ್‌ನಲ್ಲಿ ಪ್ರಕಟಿಸಲ್ಪಡುವುದರ ಮೂಲಕ ಅದು ಅಧಿಕೃತ ಆವೃತ್ತಿಯೆನಿಸಿಕೊಂಡಿತು. ೧೯೭೪ರಲ್ಲಿ ನಿಯಮಗಳ ಇಂಗ್ಲಿಷ್‌ ರೂಪಾಂತರವನ್ನು FIDE ಪ್ರಕಟಿಸಿತು (ಇದು ೧೯೫೫ರಲ್ಲಿ ಬಂದ ಒಂದು ಅಧಿಕಾರಯುತ ಭಾಷಾಂತರವನ್ನು ಆದರಿಸಿತ್ತು). ಆ ಆವೃತ್ತಿಯೊಂದಿಗೆ, ಇಂಗ್ಲಿಷ್‌ ಭಾಷೆಯು ನಿಯಮಗಳ ಅಧಿಕೃತ ಭಾಷೆಯಾಗಿ ಮಾರ್ಪಟ್ಟಿತು. ೧೯೭೯ರಲ್ಲಿ ಮತ್ತೊಂದು ಆವೃತ್ತಿಯು ಪ್ರಕಟಿಸಲ್ಪಟ್ಟಿತು. ನಿಯಮಗಳ ಆಯೋಗವು ಅನುಬಂಧಗಳು ಹಾಗೂ ತಿದ್ದುಪಡಿಗಳಾಗಿ ಪ್ರಕಟಿಸಿದ್ದ ವಾಡಿಕೆಯ ಅರ್ಥವಿವರಣೆಗಳು ಈ ಅವಧಿಯಾದ್ಯಂತದ ನಿಯಮಗಳಲ್ಲಿನ ಸಂದಿಗ್ಧಾರ್ಥತೆಗಳನ್ನು ನಿರ್ವಹಿಸಿದವು. ಅರ್ಥವಿವರಣೆಗಳು ಹಾಗೂ ತಿದ್ದುಪಡಿಗಳನ್ನು ಸಂಯೋಜಿಸುವುದಕ್ಕಾಗಿ, ನಿಯಮಗಳ ಆಯೋಗವು ೧೯೮೨ರಲ್ಲಿ ನಿಯಮಗಳನ್ನು ಮತ್ತೆ ಬರೆಯಿತು. ೧೯೮೪ರಲ್ಲಿ FIDE ಒಂದು ಸಾರ್ವತ್ರಿಕ ನಿಯಮಗಳ ಸಂಕಲನದ ಪರಿಕಲ್ಪನೆಯನ್ನು ಕೈಬಿಟ್ಟಿತಾದರೂ, ಉನ್ನತ-ಮಟ್ಟದ ಆಟಗಾರಿಕೆಗಾಗೆ ಸಂಬಂಧಿಸಿದಂತೆ FIDE ನಿಯಮಗಳು ಪ್ರಮಾಣಕಗಳಾಗಿವೆ. ೧೯೮೪ರ ಆವೃತ್ತಿಯೊಂದಿಗೆ, ನಿಯಮಗಳಿಗೆ ನಡುವಿನ ಬದಲಾವಣೆಗಳಾಗುವುದಕ್ಕೆ ನಾಲ್ಕು-ವರ್ಷ ಅವಧಿಯ ಒಂದು ತಾತ್ಕಾಲಿಕ ತಡೆಯನ್ನು FIDE ಕಾರ್ಯರೂಪಕ್ಕೆ ತಂದಿತು. ಇತರ ಆವೃತ್ತಿಗಳು ೧೯೮೮ ಮತ್ತು ೧೯೯೨ರಲ್ಲಿ ನೀಡಲ್ಪಟ್ಟವು.
FIDEನ ರಾಷ್ಟ್ರೀಯ ಅಂಗಸಂಸ್ಥೆಗಳು (ಯುನೈಟೆಡ್‌ ಸ್ಟೇಟ್ಸ್‌ ಚೆಸ್‌ ಫೆಡರೇಷನ್‌, ಅಥವಾ USCFನಂಥವು) FIDE ನಿಯಮಗಳನ್ನು ಆಧರಿಸಿದ್ದು, ಕೊಂಚಮಟ್ಟಿನ ಬದಲಾವಣೆಗಳನ್ನು ಅವು ಹೊಂದಿವೆ. ಕೆನ್ನೆತ್‌ ಹಾರ್ಕ್‌ನೆಸ್‌ ಎಂಬಾತ ೧೯೫೬ರಿಂದಲೂ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಜನಪ್ರಿಯವಾದ ನಿಯಮದ ಪುಸ್ತಕಗಳನ್ನು ಪ್ರಕಟಿಸಿದ, ಮತ್ತು USCF ತಾನು ಅನುಮೋದನೆ ನೀಡುವ ಪಂದ್ಯಾವಳಿಗಳಲ್ಲಿನ ಬಳಕೆಗಾಗಿ ನಿಯಮದ ಪುಸ್ತಕಗಳನ್ನು ಪ್ರಕಟಿಸಿಕೊಂಡು ಬಂದಿದೆ.
ಮಾರ್ಪಾಡುಗಳು
ಲಂಡನ್‌ನ ಒಲಿಂಪಿಯಾದಲ್ಲಿ ೨೦೦೯ರ ಡಿಸೆಂಬರ್‌ ೮ರಿಂದ ೧೫ರವರೆಗೆ ನಡೆದ ಲಂಡನ್‌ ಚೆಸ್‌ ಕ್ಲಾಸಿಕ್‌ನಲ್ಲಿ, "ಮೊದಲ ೩೦ ನಡೆಸುವಿಕೆಗಳ ಅವಧಿಯಲ್ಲಿ ಯಾವುದೇ ಸರಿಸಮ ಪಂದ್ಯ ಅಥವಾ ಬಿಟ್ಟುಬಿಡುವಿಕೆ ಇಲ್ಲ" ಎಂಬ ಒಂದು ನಿಯಮವನ್ನು ಸೇರಿಸಲಾಯಿತು. ಇದು ಒಂದು ನಿರ್ದಿಷ್ಟ ಪಂದ್ಯಕ್ಕಾಗಿ ಒಂದು ಹೆಚ್ಚುವರಿ ಕಿರು ನಿಯಮವನ್ನು ಸೇರ್ಪಡೆ ಮಾಡಲಾದ ಒಂದು ನಿದರ್ಶನವಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಚದುರಂಗದ ನಿಯಮಗಳು ವರ್ಗ:ಕ್ರೀಡೆ
ವಿ.ಗೋಪಾಲಸ್ವಾಮಿ ಅಯ್ಯಂಗಾರ್
thumb|right|200px ದಕ್ಷಿಣ ಬೆಂಗಳೂರಿನ 'ವಿಶ್ವೇಶ್ವರಪುರಂ'ನಲ್ಲಿ ಸ್ಥಾಪಿತವಾಗಿರುವ 'ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯ'(ಆರ್.ಕೆ.ಎಸ್.ಹೋಂ') ವಿದ್ಯಾರ್ಥಿನಿಲಯದ ಸ್ಥಾಪಕರಲ್ಲಿ ವಿ.ಗೋಪಾಲಸ್ವಾಮಿ ಅಯ್ಯಂಗಾರ್ ಒಬ್ಬ ಪ್ರಮುಖವ್ಯಕ್ತಿಯಾಗಿದ್ದರು. ಎಲ್ಲರಿಂದಲೂ 'ವಿ.ಜಿ,' ಎಂದೇ ಪ್ರೀತಿಯಿಂದ ಸಂಬೋಧಿಸಲ್ಪಡುತ್ತಿದ್ದ ಅವರು, 'ಹೋಂನ ಕಾರ್ಯದರ್ಶಿ'ಯಾಗಿ, ಆಧಾರಸ್ಥಂಬವಾಗಿ ಹಲವು ದಶಕಗಳ ಸೇವೆಮಾಡಿದವರಲ್ಲಿ ಅತಿಮುಖ್ಯರು. ಆ ಸಮಯದಲ್ಲಿ ಅವರು ತೋರಿಸಿದ ಕಾರ್ಯವಿಚಕ್ಷಣೆ, ಶ್ರದ್ಧೆ, ನಿಸ್ಪೃಹತೆ, ಮತ್ತು ಮಾತು ನಡವಳಿಕೆಗಳಲ್ಲಿ ಸದಾ ಸ್ಪಷ್ಟತೆ, ವ್ಯಹಹಾರದ ಲೆಕ್ಖಾಚಾರಗಳಲ್ಲಿನ ವಿಷಯಗಳಲ್ಲಿ ಮೇಲ್ಪಂಕ್ತಿಯನ್ನು ಹಾಕಿಕೊಟ್ಟಿದ್ದಾರೆ.ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯದ ಯಾವ ಮೀಟಿಂಗ್ ಗೂ ಅವರು ತಪ್ಪಿಸಿಕೊಂಡವರಲ್ಲ. ಒಂದು ನಿಮಿಷವೂ ಲೇಟಾಗಿ ಬಂದವರಲ್ಲ. ಅವರು 'ಪೂರ್ವಾಚಾರ ನಿಷ್ಟ'ರೆಂದು ಅವರಿಗಿಂತ ವಯಸ್ಸಿನಲ್ಲಿ ಸ್ವಲ್ಪ ಚಿಕ್ಕವರಾದ ಡಿ.ವಿ.ಜಿ.ಯವರು ಸದಾ ಸ್ಮರಿಸಿಕೊಳ್ಳುತ್ತಾರೆ. 'ರಾಮಾಯಣ ವ್ಯಾಸಂಗ,' ಹಾಗೂ 'ವೇದಪಾರಾಯಣ' ಮುಂತಾದ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ತುಂಬಾ ಆಸಕ್ತಿಯಿಂದ ನೆರವೇರಿಸುತ್ತಿದ್ದರು. ಅತ್ಯಂತ ಸಾದಾ ಉಡುಪಿನ, ಸರಳ ನಡವಳಿಕೆಯ 'ವಿ.ಜಿ'.ಯವರು,ಮೇಲುಮನೋಟಕ್ಕೆ ತುಸು ಕಟುವಾಗಿ ಕಂಡರೂ ಉದಾರಮನಸ್ಸಿನ ವ್ಯಕ್ತಿಯಾಗಿ ಎಲ್ಲರ ಆದರ ಗೌರವಗಳಿಗೆ ಪಾತ್ರರಾಗಿದ್ದರು.
ಸೆಂಟ್ರೆಲ್ ಕಾಲೇಜಿನಲ್ಲಿ
'ಸೆಂಟ್ರೆಲ್ ಕಾಲೇಜಿ'ನಲ್ಲಿ ಬಹಳವರ್ಷ ಗಣಿತಶಾಸ್ತ್ರವನ್ನು ವಿದ್ಯಾರ್ಥಿಗಳಿಗೆ ಬೋಧಿಸಿ, ಕಾಲೇಜಿಗೆ ಕೀರ್ತಿತಂದ ಮಹನೀಯರವರು. ಪ್ರೊ.ಎಂ.ಟಿ.ನಾರಾಯಣ ಅಯ್ಯಂಗಾರ್ ರವರ ಶಿಷ್ಯರಾಗಿದ್ದ 'ವಿ.ಜಿ'.ಯವರು,ಅವರ ನಿವೃತ್ತಿಯ ಬಳಿಕ ಅದೇ ಸ್ಥಾನವನ್ನು ಅಲಂಕರಿಸಿ ಅತ್ಯುತ್ತಮ ಸೇವೆಯನ್ನು ಕೊಟ್ಟರು. 'ಮೈಸೂರು ವಿಶ್ವವಿದ್ಯಾಲಯದ ರಿಜಿಸ್ಟ್ರಾರ್,' ಸಹ ಆಗಿದ್ದರು. 'ಶ್ರೀ.ಗೋಪಾಲಸ್ವಾಮಿ ಅಯ್ಯಂಗಾರ್,' ರವರು,
'ವಿ.ಜಿ,'ಯವರ ದಿವ್ಯ-ವ್ಯಕ್ತಿತ್ವ'
ತಮಿಳುಭಾಷೆಯಲ್ಲಿ ವಿಸ್ತಾರವಾದ ಸಾಹಿತ್ಯ ಪಾಂಡಿತ್ಯವನ್ನು ಹೊಂದಿದ್ದ ಅವರು,'ತಿರುವಾಯ್ಯೋಳಿ' ನಾಲಾಯಿರಂ, ಮೊದಲಾದ ಮತಗ್ರಂಥಗಳಲ್ಲಿ ಮಾತ್ರವೇ ಅಲ್ಲದೆ ಇತರ ತಮಿಳು ಸಾಹಿತ್ಯದಲ್ಲೂ ಜ್ಞಾನ ಸಂಪಾದನೆ ಮಾಡಿದ್ದರು. ಗೌರವ,ಭಯಮಿಶ್ರಿತವಾದ ಅವರ ಮುಖಭಂಗಿಯನ್ನು ನೋಡಿದವರೆಲ್ಲಾ ಅವರೊಬ್ಬ ಕಷ್ಟಸಾಧ್ಯದ ವ್ಯಕ್ತಿಯೆಂದು ಭಾವಿಸುತ್ತಿದ್ದರು.ಆದರೆ ಅವರ ಒಡನಾಟಕ್ಕೆ ಬಂದಮೇಲೆ ಅವರ ಸಹೃದಯತೆ, ಹಾಗೂ ವಿಶಾಲ ಮನೋಭಾವದ ಪರಿಚಯವಾಗುತ್ತಿತ್ತು. ಶ್ರೀವೈಷ್ಣವ ಸಂಪ್ರದಾಯದ, ಶ್ರೀವೈಷ್ಣವ ಲಾಂಛನ, ಶಿಸ್ತು, ಸಂಯಮ, ಅಚ್ಚುಕಟ್ಟುತನ ಅವರ ಮುಖದ ಮೇಲೆ ತಾಂಡವವಾಡುತ್ತಿತ್ತು. ಆಕಾರದಲ್ಲಿ ಅಷ್ಟೇನೂ ಎತ್ತರವಲ್ಲದ ಸ್ಥೂಲಶರೀರ,ದುಂಡುಮುಖದ ವರ್ಚಸ್ಸು,ಗಂಭೀರ ಮುಖಮುದ್ರೆ,ದಟ್ಟವಾಗಿ ಮೇಲೆದ್ದು ಕಾಣಿಸುತ್ತಿದ್ದ ಬಿಳಿಹುಬ್ಬುಗಳು,ಹೊಳೆಯುತ್ತಿದ್ದ ಕಣ್ಣುಗಳು,ಗರಿಗರಿಯಾದ ಶುಭ್ರಬಿಳುಪಿನ ಕಚ್ಚೆಪಂಚೆ,ಕುತ್ತಿಗೆಗೆ ಬಿಗಿದಪ್ಪಿದ ನಿಲುವಾದ ಬಿಳಿಯ ಕೋಟು,ಜರಿಪೇಟ,ಮತ್ತು ಉತ್ತರೀಯ, ಕೈಯಲ್ಲಿ ಬೆತ್ತದ ಕೋಲು,ಸಿಂಹನಡೆ, ಎಂಥವರನ್ನೂ ಮತ್ತೊಮ್ಮೆ ಅವರನ್ನು ನೋಡಲು ಪ್ರೇರೇಪಿಸುತ್ತಿತ್ತು.
'ನ್ಯಾಷನಲ್ ಕಾಲೇಜ್,' ಹಾಗೂ 'ಆರ್.ಕೆ.ಎಸ್. ಹೋಂ' ಅವರ ಪ್ರೀತಿಯ ಸಂಸ್ಥೆಗಳಾಗಿದ್ದವು
'ನ್ಯಾಷನಲ್ ಎಜುಕೇಶನ್ ಸೊಸೈಟಿ'ಯಲ್ಲಿ ಪ್ರಾಂಶುಪಾಲರಾಗಿದ್ದರು; ಮತ್ತು ನ್ಯಾಷನಲ್ ಎಜುಕೇಶನ್ ಸೊಸೈಟಿಯ ಕಾರ್ಯದರ್ಶಿಯಾಗಿಯೂ ಸೇವೆ ಸಲ್ಲಿಸಿದ್ದರು. ಹತ್ತಿರದ ಚಾಮರಾಜಪೇಟೆಯ ೪ ನೇ ರಸ್ತೆಯಲ್ಲಿ ವಾಸವಾಗಿದ್ದ ವಿ.ಜಿ.ಯವರಿಗೆ,ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯ ಬಲು ಪ್ರಿಯವಾದ ಸಂಸ್ಥೆಯಾಗಿತ್ತು. ಈ ಎರಡೂ ಸಂಸ್ಥೆಗಳಿಗೆ ಒಂದು ಶಾಶ್ವತ ಸ್ವರೂಪವನ್ನೂ, ಕಾರ್ಯ ಪಟುತ್ವವನ್ನೂ ತಂದುಕೊಟ್ಟ ಉಪಕಾರಿಗಳಲ್ಲಿ 'ವಿ.ಜಿ'.ಯವರು ಅಗ್ರಪಂಕ್ತಿಯಲ್ಲಿ ನಿಲ್ಲುತ್ತಾರೆ.
ವರ್ಗ: ಗಣಿತ ಶಾಸ್ತ್ರದ ಪ್ರೊಫೆಸರ್ ವರ್ಗ:ಬೆಂಗಳೂರು ನಗರದ ವಿದ್ಯಾರ್ಥಿನಿಲಯಗಳು
ಬ್ಯಾಬಿಲೋನ್
ನಗರದ ಹೆಸರು
ಗ್ರೀಕ್ ನ ಪದವಾದ Βαβυλών,  ಬ್ಯಾಬಿಲೋನಿಯನ್ ಬ್ಯಾಬಿಲಿ  ಯ ರೂಪಾಂತರವಾಗಿದೆ. ಕ್ರಿಸ್ತಪೂರ್ವ 1ನೇ ಸಹಸ್ರವರ್ಷದಲ್ಲಿಯೇ ಇದ್ದಂತಹ ಬ್ಯಾಬಿಲೋನಿಯನ್ ಎಂಬ ಹೆಸರು  ಮೊದಲಿನ ಬ್ಯಾಬಿಲ್ಲಿ ಯಿಂದ ಕ್ರಿಸ್ತಪೂರ್ವ 2ನೇ ಸಹಸ್ರವರ್ಷದಲ್ಲಿ ಬದಲಾಯಿಸಲ್ಪಟ್ಟಿತು,ಇದರ ಅರ್ಥ "ದೇವರ ಸಾಮೀಪ್ಯ"(ದೇವರನ್ನು ಕಾಣುವ ಮುಕ್ತಿದ್ವಾರ) (ಬ್ಯಾಬ್-ಇಲಿ )ವೆಂದು ಜನಪ್ರಿಯ ವ್ಯುತ್ಪತ್ತಿಶಾಸ್ತ್ರದಲ್ಲಿ ಹೇಳಲಾಗಿದೆ. ಮೊದಲಿದ್ದಂತಹ ಬ್ಯಾಬಿಲ್ಲ ಹೆಸರು ಸೆಮೈಟ್ ಭಾಷಾವರ್ಗಕ್ಕೆ ಸೇರಿರದ ಮೂಲ ಅಥವಾ ಅರ್ಥ ಗೊತ್ತಿಲ್ಲದ  ಭಾಷೆಯಿಂದ ಬಂದಿರುವಂತೆ ತೋರುತ್ತದೆ. ಹೀಬ್ರೂ ಬೈಬಲ್,ನಲ್ಲಿ ಇದು בָּבֶל (ಬ್ಯಾಬೆಲ್ ಎಂಬ ಹೆಸರಿನಲ್ಲಿ ಕಾಣಿಸಿಕೊಂಡಿದೆ),ಬೈಬಲ್ ಎಂಬ ಕ್ರಿಯಾಪದ ದಿಂದ "ಗೊಂದಲ ಗೊಳಿಸು"בלבל ಎಂಬ ಅರ್ಥಕೊಡುವ ಮೂಲಕ ಈ ಪದದ ಅರ್ಥ "ಗೊಂದಲ" ವೆಂದಾಗುತ್ತದೆ(viz.ಭಾಷೆಗಳಲ್ಲಿ),ಎಂದು ಬುಕ್ ಆಫ್ ಜೀನಿಯಸ್  11:9 ಅರ್ಥೈಸಿದೆ. ಸಿರಿಯಾಕ್ ನಲ್ಲಿ ܒܒܠBāwēl (ಬವೆಲ), ಹಾಗು ಅರಬಿಕ್ ನಲ್ಲಿبابل ಬ್ಯಾಬಿಲ್ ಎಂದು ಕರೆಯಲಾಗುತ್ತದೆ.
ಇತಿಹಾಸ
ಬ್ಯಾಬಿಲೋನ್ ಅನ್ನು ಸರ್ಗನ್ ಆಫ್ ಅಕ್ಕೆಡ್ ನ ಅಳ್ವಿಕೆಯ ಶಾಸನಫಲಕದ ಮೇಲೆ ಹೆಸರಿಸಲಾಗಿದೆ (ca.ಕ್ರಿಸ್ತಪೂರ್ವ 24ನೇ ಶತಮಾನದ ಕಾಲಾನುಕ್ರಮವಾಗಿ ಜೋಡಿಸಿದ ಘಟನೆಗಳ ಪಟ್ಟಿ). "ವೈಂಡರ್ ಕ್ರಾನಿಕಲ್" ನಲ್ಲಿ, ಸರ್ಗನ್ ನೇ ಬ್ಯಾಬಿಲೋನ್ ಅನ್ನು  "ಅಕ್ಕೆಡ್ ನ ವಿರುದ್ಧವಾಗಿ"  ಕಟ್ಟಿದನು ಎಂದು ಹೇಳಲಾಗಿದೆ (ABC 19:51). ಇದೇ ರೀತಿಯಾಗಿ ಇತರ ಕ್ರಾನಿಕಲ್ (ಕಾಲಾನುಕ್ರಮವಾಗಿ ಬರೆದಿರುವ ದಾಖಲೆ ಪುಸ್ತಕ) ಗಳಲ್ಲಿ ಸರ್ಗನ್ "ಬ್ಯಾಬಿಲೋನ್ ನ ಆಳವಾದ ಕೆಸರನ್ನು ಹೊರತೆಗೆದದ್ದಲ್ಲದೇ, ಬ್ಯಾಬಿಲೋನ್ ನನ್ನು ಅಗೇಡ್ ನ ಪ್ರತಿರೂಪವಾಗಿಸಿದ" ಎಂದು ತಿಳಿಸಲಾಗಿದೆ. (ABC 20:18-19). ಇತ್ತೀಚೆಗೆ ಕೆಲವು ಸಂಶೋಧಕರು, ಆ ಮೂಲಗಳು ಅಕ್ಕೆಡ್ ನ ಸರ್ಗನ್ ಗಿಂತ ನಿಯೋ-ಅಸಿರಿಯನ್ ಸಾಮ್ರಾಜ್ಯದ ಸರ್ಗನ್ II ನನ್ನು ಸೂಚಿಸಿರಬಹುದು ಎಂದು ತಿಳಿಸಿದ್ದಾರೆ.
ಬಾಷಾಶಾಸ್ತ್ರಜ್ಞನಾದ I.J. ಗೆಲ್ಬ್ ಸೇರಿದಂತೆ ಕೆಲವು ವಿದ್ವಾಂಸರು, ಬ್ಯಾಬಿಲ್ ಎಂಬ ಹೆಸರು ಹಿಂದೆ ಇದ್ದಂತಹ ನಗರದ ಹೆಸರಿನ ಪ್ರತಿಧ್ವನಿಯಾಗಿದೆ ಎಂದು ತಿಳಿಸಿದ್ದಾರೆ. ರಣಜಿತ್ ಪಾಲ್ ನ ಪ್ರಕಾರ ಈ ನಗರವು ಪೂರ್ವದಲ್ಲಿತ್ತು. ಹರ್ಜ್ ಫೆಲ್ಡ್ ಜಮ್ ಶಿದ್ ಕಟ್ಟಿದಂತಹ ಇರಾನ್ ನ ಬವೆರ್  ನಗರದ ಬಗ್ಗೆ ಬರೆದಿದ್ದಾನೆ;  ಬ್ಯಾಬಿಲ್   ಎಂಬ ಹೆಸರು ಬವೆರ್ ನ ಪ್ರತಿಧ್ವನಿಯಾಗಿದೆ. ಡೇವಿಡ್ ರಾಲ್ ನಿಜವಾದ ಬ್ಯಾಬಿಲೋನ್ ಅನ್ನು ಎರಿಡು ನ ಜೊತೆಯಲ್ಲಿ ಗುರುತಿಸಲಾಗಿದೆ ಎಂಬುದನ್ನು ತಿಳಿಸಿದ್ದಾನೆ. ಬೈಬಲ್ಲಿನ ಸೃಷ್ಟಿಪರ್ವ 10 ರಲ್ಲಿ ,ಬ್ಯಾಬೆಲ್ (ಬ್ಯಾಬಿಲೋನ್) ಅನ್ನು ನಿಜವಾಗಿ ಸ್ಥಾಪಿಸಿದವನು ದೊಡ್ಡ ಬೇಟೆಗಾರ ಎಂದು ತಿಳಿಸಲಾಗಿದೆ. ಜಾನ್ ಓಟ್ಸ್ ತನ್ನ ಪುಸ್ತಕದಲ್ಲಿ ಬ್ಯಾಬಿಲೋನ್ ,  "ದೇವರುಗಳ ಸಾಮೀಪ್ಯದ" ಅನುವಾದವಾಗಿದೆ ಎಂದು ಹೇಳಿದ್ದಾಳೆ. ಇದನ್ನು ಆಧುನಿಕ ವಿದ್ವಾಂಸರು ಕೆಲದಿನಗಳ ವರೆಗೆ ಮಾತ್ರ ಒಪ್ಪಿಕೊಂಡಿದ್ದರು.
ಸುಮಾರು ವರ್ಷಗಳ ಕೆಳಗೆ ,ಬ್ಯಾಬಿಲೋನ್ ನ ಜನಸಂಖ್ಯೆ ಹಾಗು ಶಕ್ತಿಯು ಕುಂದಿತು. ಸುಮಾರು 20ನೇ ಶತಮಾನದ ಕ್ರಿಸ್ತಪೂರ್ವ ದಿಂದ, ಇದನ್ನು  ಪಶ್ಚಿಮದ ನೋಮ್ಯಾಡಿಕ್ ಬುಡಕಟ್ಟು ಜನಾಂಗವಾದ ಅಮೋರೈಟ್ಸ್ ರು ವಶಪಡಿಸಿಕೊಂಡರು.ಇವರು ಅಕ್ಕೇಡಿಯನ್ನರಂತೆ ಸೆಮೈಟ್ ಭಾಷೆಯನ್ನು ಮಾತನಾಡುವವರಾಗಿದ್ದು, ಅವರಂತೆ ವ್ಯವಸಾಯ ಮಾಡದೆ ಕುರಿ ಮೇಯಿಸುವುದನ್ನು ತಮ್ಮ ಉದ್ಯೋಗವಾಗಿಸಿಕೊಂಡಿದ್ದರು.
ಹಳೆಯ ಬ್ಯಾಬಿಲೋನಿಯನ್ ಕಾಲ
ಮೊದಲನೇ ಬ್ಯಾಬಿಲೋನಿಯನ್ ರಾಜ ಸಂತತಿಯನ್ನು ಸುಮು-ಅಬುಮ್ಎಂಬುವವನು ಸ್ಥಾಪಿಸಿದನು,ಆದರೆ ಶತಮಾನದ ನಂತರ ಹಮ್ಮುರಬಿ ಸಾಮ್ರಾಜ್ಯದ ರಾಜಧಾನಿಯಾಗುವ ವರೆಗೂ ಈ ನಗರ-ರಾಜ್ಯವನ್ನು ಸುತ್ತಲಿನ ಕೆಲ ರಾಜ್ಯಗಳು ನಿಯಂತ್ರಿಸುತ್ತಿದ್ದವು (r. ಕ್ರಿಸ್ತಪೂರ್ವ 1728–1686 ಅಲ್ಪ ಕಾಲಾವಧಿ). ಅನಂತರ ಇದು ಬ್ಯಾಬಿಲೋನಿಯ ಎಂಬ ಹೆಸರಿನಲ್ಲಿ ಆ ಪ್ರದೇಶದ ರಾಜಧಾನಿಯಾಗಿ ಮುಂದುವರೆಯಿತು– ಆದರೂ ಕಸ್ಸೈಟ್ಸ್ ರ ಸುಮಾರು 400 ವರ್ಷಗಳ ಆಳ್ವಿಕೆಯ ಸಂದರ್ಭದಲ್ಲಿ ತಾಮ್ರಯುಗದ ಉತ್ತರಾರ್ಧದಲ್ಲಿ,ಇದನ್ನು ಕರುಂಡಿಸ್ ಯುನಿಆಶ್   ಎಂದು ಪುನರ್ನಾಮಕರಣ ಮಾಡಲಾಯಿತು.
ಹಮ್ಮುರಬಿ ಬ್ಯಾಬಿಲೋನಿಯಾದ ನ್ಯಾಯಸೂತ್ರಗಳನ್ನು ಕ್ರೂಡೀಕರಿಸಿದ ಹೆಮ್ಮೆಗೆ ಪಾತ್ರನಾಗಿದ್ದಾನೆ.ಹಮ್ಮುರಬಿಯ ನ್ಯಾಯ ಸೂತ್ರಗಳು  ಕಾನೂನಿನ ಚಿಂತನಾ ವಿಧಾನದ ಮೇಲೆ ಶಾಶ್ವತವಾದ ಪ್ರಭಾವ ಬೀರಿದ್ದವು.
ನಗರವು ಯುಪ್ರಿಟೀಸ್ ನದಿಯ ತೀರದಲ್ಲಿ ಬೆಳವಣಿಗೆ ಕಂಡಿತಲ್ಲದೇ, ಅದರ ಬಲ ಹಾಗು ಎಡಭಾಗದ ತೀರದುದ್ದಕ್ಕೂ ಜನವಸತಿ ಪ್ರಮಾಣವು ಸಮವಾಗಿ ವಿಭಜಿಸಲ್ಪಟ್ಟಿತು. ಬ್ಯಾಬಿಲೋನ್ ಕಾಲಸರಿದಂತೆಲ್ಲ ಬೆಳೆದು,ಭವ್ಯತೆಯನ್ನು ಪಡೆದುಕೊಂಡಿತಾದರೂ, ನಿಧಾನವಾಗಿ ಅಸಿರಿಯನ್ನರ ಅಳ್ವಿಕೆಗೆ ಒಳಪಟ್ಟಿತು.
ಬ್ಯಾಬಿಲೋನ್ ca. ಕ್ರಿಸ್ತಪೂರ್ವ1770 ರಿಂದ ಕ್ರಿಸ್ತಪೂರ್ವ 1670 ರ ವರೆಗು ಹಾಗು ca. ಕ್ರಿಸ್ತಪೂರ್ವ 612 ರಲ್ಲಿ ಮತ್ತು  ಕ್ರಿಸ್ತಪೂರ್ವ320 ರಲ್ಲಿ ಪ್ರಪಂಚದಲ್ಲೇ ಅತ್ಯಂತ ದೊಡ್ಡ ನಗರವಾಗಿತ್ತು ಎಂದು ಅಂದಾಜು ಮಾಡಲಾಗಿದೆ. ಬಹುಶಃ ಇದು 200,000ಕ್ಕಿಂತ ಹೆಚ್ಚು ಜನಸಂಖ್ಯೆಯನ್ನು ಹೊಂದಿದ ಮೊದಲ ನಗರವಾಗಿದೆ.
ಅಸಿರಿಯನ್ ಕಾಲ
ಅಸಿರಿಯಾದ ಸೆನ್ನಾಚೆರಿಬ್ ರ ಆಳ್ವಿಕೆಯ ಕಾಲದಲ್ಲಿ ,ಬ್ಯಾಬಿಲೋನಿಯಾದಲ್ಲಿ ಮುಶೆಸಿಜಿಬ್-ಮರ್ದುಕ್ ಮುಂದಾಳತ್ವದಲ್ಲಿ ನಿರಂತರವಾಗಿ ದಂಗೆಗಳು ನಡೆಯುತ್ತಿದ್ದವು .ಈ ದಂಗೆಗಳನ್ನು ಬ್ಯಾಬಿಲೋನ್ ನ ನಗರವನ್ನು ಸಂಪೂರ್ಣ ಧ್ವಂಸಮಾಡುವ ಮೂಲಕ ಅಡಗಿಸಲಾಯಿತು. ಕ್ರಿಸ್ತಪೂರ್ವ 689ರಲ್ಲಿ, ಗೋಡೆಗಳನ್ನು ,ದೇವಸ್ಥಾನಗಳನ್ನು ಹಾಗು ಸ್ಥಳಗಳನ್ನು ಧ್ವಂಸಮಾಡಲಾಗಿತ್ತಲ್ಲದೇ,ಇವುಗಳ ಅವಶೇಷಗಳನ್ನು ಅರ್ಕುಟ್ಸ್ ಸಮುದ್ರದಕ್ಕೆ ಎಸೆಯಲಾಗಿದ್ದಿತ್ತು.ಈ ಸಮುದ್ರ ಹಿಂದೆ ಇದ್ದ ಬ್ಯಾಬಿಲೋನ್ ಗೆ ದಕ್ಷಿಣಭಾಗದಲ್ಲಿ ಎಲ್ಲೆಯಾಗಿದ್ದಿತ್ತು. ಈ ಕೃತ್ಯ ಮೆಸಪಟೋಮಿಯಾದ ಧಾರ್ಮಿಕ ಪ್ರಜ್ಞಾನವಂತರ ಮೇಲೆ ಆಘಾತವನ್ನು ಉಂಟುಮಾಡಿತು;ಅನಂತರ ಸೆನ್ನಚೆರಿಬ್ ನ ಮಕ್ಕಳು ಈ ಕೃತ್ಯಕ್ಕೆ ಪ್ರಾಯಶ್ಚಿತ್ತವೆಂಬಂತೆ ಅವನನ್ನು ಕೊಂದರಲ್ಲದೇ, ಅವನ ಉತ್ತರಾಧಿಕಾರಿಯಾದ ಇಸರ್ ಹದ್ದುನ್ ರಾಜನಾಗಲು ಹಳೆಯ ನಗರವನ್ನು ಪುನರ್ನಿರ್ಮಿಸಲು ತ್ವರೆಮಾಡಿದನು.ಅಲ್ಲದೇ ಅವನ ಅಳ್ವಿಕೆಯ ಕಾಲದ ಸಂದರ್ಭದಲ್ಲಿ ಅದನ್ನು ತನ್ನ ವಾಸಸ್ಥಾನವಾಗಿಸಿಕೊಂಡನು. ಆತನ ಮರಣದ ನಂತರ ಬ್ಯಾಬಿಲೋನಿಯ, ಆತನ ಮೊದಲನೆಯ ಮಗನಾದ ಶಮಶ್-ಶುಮ್-ಯುಕಿನ್ ನ ಅಳ್ವಿಕೆಗೆ ಒಳಪಟ್ಟಿತು, ಇವನು ಕ್ರಿಸ್ತಪೂರ್ವ 652 ರಲ್ಲಿ  ಇತನ ತಮ್ಮನಾದ ಅಸುರ್ ಬಾನಿಪಾಲ್ ನ ವಿರುದ್ಧ ನಿನೆವ್ ನಲ್ಲಿ ಸತತವಾಗಿ ಹೋರಾಡುತ್ತಿರಬೇಕಾಯಿತು.
ಬ್ಯಾಬಿಲೋನ್ ಮತ್ತೊಮ್ಮೆ ಅಸಿರಿಯನ್ನ ರ ಕೈಕೆಳಗೆ ಬಂದದ್ದಲ್ಲದೇ, ಅವರನ್ನು ಹಸಿವಿನಿಂದ ಬಳಲಿಸಿ ವಶಪಡಿಸಿಕೊಂಡರು. ಅಸುರ್ ಬಾನಿಪಾಲ್ ನಗರವನ್ನು ಸ್ವಚ್ಛ ಗೊಳಿಸಿದ್ದಲ್ಲದೇ,  "ಸಮನ್ವಯ ಸೇವೆಯನ್ನು" ಆಚರಿಸಿದನು,ಆದರೆ  "ಬೆಲ್ ನಿಂದ ಹಿಂತೆಗೆಯಲು ಆತನಿಗೆ " ಧೈರ್ಯ ಸಾಲಲಿಲ್ಲ. ಅಸಿರಿಯನ್ ಸಾಮ್ರಾಜ್ಯದ ಪತನದ ನಂತರ,ಬ್ಯಾಬಿಲೋನಿಯನ್ನರು ದೇವರ ಮತ್ತೊಂದು ಕೋಪಕ್ಕೆ ಗುರಿಯಾಗಬೇಕಾಯಿತು. (ಅಲ್ಬರ್ಟ್ ಹೌಟಂಮ್-ಸ್ನ್ಚಿನ್ಡಲರ್, "ಬ್ಯಾಬಿಲೋನ್," ಎನ್ ಸೈಕ್ಲೋಪೀಡಿಯ ಬ್ರಿಟಾನಿಕ, 11ನೇ ed.)
ನಿಯೋ-ಬ್ಯಾಬಿಲೋನಿಯನ್ ಕ್ಯಾಲ್ಡೀಯನ್ ಸಾಮ್ರಾಜ್ಯ
ನ್ಯಾಬೊಪೊಲಾಸರ್ನ ಅಳ್ವಿಕೆಯಲ್ಲಿ, ಬ್ಯಾಬಿಲೋನ್ ನಲ್ಲಿದ್ದ ಅಸಿರಿಯನ್ ನಿಯಮಗಳನ್ನು ಕ್ರಿಸ್ತಪೂರ್ವ 612 ರಲ್ಲಿ ತೆಗೆದುಹಾಕಿದ್ದಲ್ಲದೇ, ಬ್ಯಾಬಿಲೋನ್ ಅನ್ನು ನಿಯೋ-ಬ್ಯಾಬಿಲೋನಿಯನ್  ಕ್ಯಾಲ್ಡೀಯನ್ ಸಾಮ್ರಾಜ್ಯದ ರಾಜಧಾನಿಯನ್ನಾಗಿಸಿಕೊಂಡ.
ಬ್ಯಾಬಿಲೋನಿಯನ್ ಸ್ವತಂತ್ರವನ್ನು ಪುನಸ್ಸಂಪಾದಿಸುವ ಮೂಲಕ, ವಾಸ್ತುಶಿಲ್ಪದ ಹೊಸ ಯುಗವೇ ಹುಟ್ಟಿಕೊಂಡಿತು.ಇವನ ಮಗನಾದ ನೆಬುಕಡ್ನಿಜರ್ II (ಕ್ರಿಸ್ತಪೂರ್ವ604–561)  ಬ್ಯಾಬಿಲೋನ್ ಅನ್ನು ಪ್ರಾಚೀನ ಪ್ರಪಂಚದ ಅದ್ಭುತಗಳಲ್ಲಿ ಒಂದಾಗಿಸಿದ. ನೆಬುಕಡ್ನಿಜರ್ ಎಟಮೆನ್ಯಾನ್ಕಿ ಜಿಗ್ಗುರಾತ್ ಅನ್ನು ಒಳಗೊಂಡಂತೆ ಅರಮನೆಗಳನ್ನು  ಹಾಗು ಇಷತರ್ ಗೇಟ್ ಅನ್ನು  ಸಂಪೂರ್ಣವಾಗಿ ಪುನಃ ನಿರ್ಮಿಸುವಂತೆ ಆಜ್ಞೆಮಾಡಿದನು.ಇದು ಬ್ಯಾಬಿಲೋನ್ ಅನ್ನು ಸುತ್ತುವರೆದಿರುವ ಎಂಟು ದ್ವಾರಗಳಲ್ಲಿ ಅತ್ಯಂತ ಅದ್ಭುತವಾದ ಗೇಟ್(ಬಾಗಿಲು) ಆಗಿದೆ. ಇಷತರ್ ಗೇಟ್ ಅನ್ನು ಬರ್ಲಿನ್ನಲ್ಲಿರುವ ಪೆರ್ಗಾಮಾನ್ ಸಂಗ್ರಹಾಲಯದಲ್ಲಿ ಪುನರ್ನಿರ್ಮಿಸಲಾಯಿತು. ಏಕೆಂದರೆ ಹಿಂದೆ ಇದ್ದ ಇಷತರ್ ಗೇಟ್ ನಲ್ಲಿ ಕೇವಲ ತಳಪಾಯ ಹಾಗು ಚೆಲ್ಲ ಪಿಲ್ಲಿಯಾಗಿ ಬಿದ್ದಿರುವ ಇಟ್ಟಿಗೆಗಳು ಮಾತ್ರ ಕಾಣಸಿಗುತ್ತವೆ. ನೆಬುಕಡ್ನಿಜರ್ ,ಬ್ಯಾಬಿಲೋನ್ ನ ತೂಗು ತೋಟ (ಪ್ರಾಚೀನ ಪ್ರಪಂಚದ ಏಳು ಅದ್ಭುತಗಳಲ್ಲಿ ಇದೂ ಒಂದು)ವನ್ನು ನಿರ್ಮಿಸಿದ ಹೆಗ್ಗಳಿಕೆಗೂ ಪಾತ್ರನಾಗಿದ್ದಾನೆ, ಇದನ್ನು ಈತನ ಪ್ರೀತಿ ಪಾತ್ರಳಾದ ಹೆಂಡತಿ ಅಮೈಟಿಸ್ ಗಾಗಿ ಕಟ್ಟಿಸಿದ್ದನೆಂದು ಹೇಳಲಾಗಿದೆ. ತೋಟಗಳು ಯುದ್ಧಗಳಿಂದ ಧ್ವಂಸವಾಗಿರಬಹುದು. ಜರ್ಮನ್ ಪುರಾತತ್ತ್ವ ಶಾಸ್ತ್ರಜ್ಞನಾದ ರಾಬರ್ಟ್ ಕೋಲ್ಡೆವೇ ಯ ಭೂಶೋಧನೆಗಳು ಇದರ ಸ್ಥಾಪನೆಯನ್ನು ಬಯಲುಮಾಡಿದರೂ, ಅನೇಕ ಇತಿಹಾಸಕಾರರು ಇದರ ಸ್ಥಳದ ಬಗ್ಗೆ ಅಸಮ್ಮತಿ ಹೊಂದಿದ್ದಾರಲ್ಲದೇ ಇವು ನೈನ್ ವೇ ಯಲ್ಲಿರುವ ತೋಟಗಳಾಗಿರಬಹುದೆಂದು ಕೆಲವರು ತಪ್ಪು ತಿಳಿದುಕೊಂಡಿದ್ದಾರೆ.
ಬ್ಯಾಬಿಲೋನ್ ಅನ್ನು ಪರ್ಷಿಯ ವಶಪಡಿಸಿಕೊಂಡದ್ದು
ಕ್ರಿಸ್ತಪೂರ್ವ 539 ರಲ್ಲಿ, ಹಿಂದೆಂದೂ ನಡೆಯದ ಒಪೀಸ್ ಕದನದಲ್ಲಿ ನಿಯೋ-ಬ್ಯಾಬಿಲೋನಿಯನ್ ಸಾಮ್ರಾಜ್ಯವು  ಪರ್ಷಿಯಾದ ಶ್ರೇಷ್ಠ ರಾಜನಾದ ಸೈರಸ್ ನ ವಶವಾಯಿತು. ಬ್ಯಾಬಿಲೋನ್ ನ ಹೆಸರಾಂತ ಗೋಡೆಗಳನ್ನು ಭೇಧಿಸುವುದು ಅಸಾಧ್ಯವಾಗಿತ್ತು. ಇದರ ಅನೇಕ ಗೇಟ್ ಗಳಲ್ಲಿ ಕೇವಲ ಒಂದು ಗೇಟಿನ ಮೂಲಕ ಅಥವಾ ದಪ್ಪ ಗೋಡೆಯ ಕೆಳಗೆ ನೀರಿನ ಉಬ್ಬರ ಕಡಿಮೆ ಇದ್ದಾಗ ಯುಪ್ರಿಟೀಸ್ ನದಿಯ ಮೂಲಕ ಮಾತ್ರ ನಗರದೊಳಗೆ ಪ್ರವೇಶಿಸಬಹುದಾಗಿದ್ದಿತು. ನದಿಗಳ ಅಂತಃಪ್ರವಾಹ ಹಾಗು ಬಹಿಃಪ್ರವಾಹದಲ್ಲಿರುವ ಮೆಟಲ್ ಗೇಟ್ ಗಳು ಅಂತರ್ಜಲದಮೂಲಕ ಪ್ರವೇಶಿಸುವವರನ್ನು ತಡೆಹಿಡಿಯುತ್ತಿದ್ದವು.ಅವುಗಳನ್ನು ತಲುಪಲು ಉಸಿರನ್ನು ಹಿಡಿದಿಟ್ಟುಕೊಳ್ಳಬೇಕು. ಸೈರಸ್ (ಅಥವಾ ಅವನ ಸೇನಾಪತಿ) ಯುಪ್ರಿಟೀಸ್ ನದಿಯನ್ನು ಬಳಸಿಕೊಂಡು ನಗರವನ್ನು ಪ್ರವೇಶಿಸಲು  ಬಳಸುವ ಯೋಜನೆಯನ್ನು ರೂಪಿಸಿದ್ದನು. ಪ್ರತಿಯೊಂದು ಮೂಲೆಯಲ್ಲೂ ದೊಡ್ದ ಸೈನ್ಯವನ್ನು ನಿಲ್ಲಿಸಿ, ಸಂಜ್ಞೆ ಮಾಡುವವರೆಗು ಕಾಯುವಂತೆ ಸೂಚನೆ ನೀಡಿದ್ದನು. ಬ್ಯಾಬಿಲೋನಿಯನ್ನರು ರಾಷ್ಟ್ರೀಯ ಹಬ್ಬದ ನೀರಿಕ್ಷೆಯಲ್ಲಿದ್ದಾಗ (ಡ್ಯಾನಿಯಲ್ V ಯಲ್ಲಿ ಹೇಳಿರುವಂತೆ ಇದು ಬ್ಲೆಷಜರ್ ನ ಹಬ್ಬವಾಗಿದೆ)ಸೈರಸ್ ನ ಸೈನ್ಯವು ಯುಪ್ರಿಟೀಸ್  ನದಿಯನ್ನು ಯುಪ್ರಿಟೀಸ್ ನದಿಯ ನೀರನ್ನು ಪ್ರವಾಹದ ವಿರುದ್ಧ ದಿಕ್ಕಿನಲ್ಲಿ ಸಾಗುವಂತೆ ಬದಲಾಯಿಸುವ ಮೂಲಕ ಮನುಷ್ಯನ ಮಂಡಿಯವರೆಗು ಹರಿಯುವಂತೆ ಅಥವಾ ಸಂಪೂರ್ಣವಾಗಿ ಬತ್ತಿ ಹೋಗುವಂತೆ ಮಾಡಿದ. ಸೈನಿಕರು ಮೊಣಕಾಲ ವರೆಗಿನ ನೀರಿನಲ್ಲಿ ಅಥವಾ ಒಣಗಿದ ಕೆಸರಿನಲ್ಲಿ ಗೋಡೆಯ ಕೆಳಗೆ ನುಗ್ಗಿದರು. ನಗರದ ಕೇಂದ್ರದಲ್ಲಿದ್ದ ಬಹುಪಾಲು ಬ್ಯಾಬಿಲೋನಿಯನ್ನರ ನಡುವೆ ಒಡಕಿದ್ದಾಗ ಪರ್ಷಿಯನ್ ಸೈನ್ಯವು ನಗರದ ಹೊರವಲಯದಲ್ಲಿರುವ ನಗರಗಳನ್ನು ಆಕ್ರಮಿಸಿದ್ದಿತ್ತು. ಹೆರೋಡಟಸ್ ಇದನ್ನು ಸವಿಸ್ತಾರವಾಗಿ ಬರೆದಿದ್ದಾನಲ್ಲದೇ, ಇದನ್ನು ಹೀಬ್ರೂ ಬೈಬಲ್ ನ ಒಂದು ಭಾಗದಲ್ಲಿಯೂ ಹೇಳಲಾಗಿದೆ. ಸೈರಸ್ ಬ್ಯಾಬಿಲೋನ್ ನ ಗೇಟ್ ನ ಮೂಲಕ ಪ್ರವೇಶಿಸಿ, ಅಶಕ್ತರಾಗಿದ್ದ ಹಾಗು ಅಮಲಿನಲ್ಲಿದ್ದ ಬ್ಯಾಬಿಲೋನಿಯನ್ನರ  ಜೊತೆಯಲ್ಲಿ ನಗರವನ್ನು ಆಕ್ರಮಿಸಿದನು.
ತರುವಾಯ ಸೈರಸ್, ಜೂ ಗಳನ್ನು ಒಳಗೊಂಡಂತೆ ಸೆರೆಹಿಡಿದಿದ್ದ ಜನರನ್ನು ಅವರ ಪ್ರದೇಶಕ್ಕೆ ಮರಳಿಸುವಂತೆ(ಹಳೆಯ ಒಡಂಬಡಿಕೆಯಲ್ಲಿ ಹೇಳಿರುವಂತೆ) ಹಾಗು ಅವರ ದೇವಸ್ಥಾನಗಳನ್ನು ಜೆರೂಸಲಮ್ ನಲ್ಲಿ ಮತ್ತೆ ಕಟ್ಟಲು ಅವಕಾಶನೀಡುವಂತೆ ಆಜ್ಞೆ ಹೋರಡಿಸಿದನು.
ಸೈರಸ್ ಹಾಗು ಅನಂತರದ ಪರ್ಷಿಯನ್ ರಾಜನಾದ ಶ್ರೇಷ್ಠ ದೊರೆ ಡ್ಯಾರಿಯಸ್ ನ ಕೈಕೆಳಗೆ, ಬ್ಯಾಬಿಲೋನ್ 9ನೇ ಪ್ರಾಂತ್ಯದ ರಾಜಧಾನಿಯಾಯಿತು.(ದಕ್ಷಿಣಕ್ಕೆ ಬ್ಯಾಬಿಲೋನಿಯ ಹಾಗು ಉತ್ತರಕ್ಕೆ ಅಥುರ),ಅಲ್ಲದೇ ಕಲಿಕೆಯ ಹಾಗು ವೈಜ್ಞಾನಿಕ ಪ್ರಗತಿಯ ಕೇಂದ್ರವಾಯಿತು. ಪರ್ಷಿಯಾದ ಅಕೀಮನಿಡ್ ರ ಕಾಲದಲ್ಲಿ, ಪ್ರಾಚೀನ ಬ್ಯಾಬಿಲೋನಿಯನ್ನರ   ಖಗೋಳ ವಿಜ್ಞಾನ ಹಾಗು ಗಣಿತಶಾಸ್ತ್ರದ ಕಲೆಗಳು  ಪುನಃ ಚೈತನ್ಯ ಪಡೆದವು ಹಾಗು ಅಭಿವೃದ್ಧಿ ಹೊಂದಿದವು. ಬ್ಯಾಬಿಲೋನಿಯನ್ ವಿದ್ವಾಂಸರು ನಕ್ಷತ್ರ ಪುಂಜಗಳ ನಕ್ಷೆಯನ್ನು ತಯಾರಿಸಿದರು. ನಗರವು ಪರ್ಷಿಯನ್ ಸಾಮ್ರಾಜ್ಯದ ಆಡಳಿತ ಕೇಂದ್ರವಾಯಿತು ,ಆಗ ಇದ್ದಂತಹ ನಗರಗಳಲ್ಲಿ ಅತ್ಯಂತ ಶ್ರೇಷ್ಠವಾದ ಹಾಗು ಶಕ್ತಿಶಾಲಿಯಾದ ನಗರವೆಂಬ ಹೆಗ್ಗಳಿಕೆಗೆ ಪಾತ್ರವಾಗಿದಿತ್ತು. ಅಲ್ಲದೇ ಆ ಪ್ರದೇಶದ ಸುಮಾರು ಎರಡು ಶತಮಾನಗಳ ಇತಿಹಾಸದಲ್ಲಿ ಪ್ರಮುಖ ಪಾತ್ರವಹಿಸಿದೆ. ಆ ಶತಮಾನವನ್ನು ಅರ್ಥೈಸಿಕೊಳ್ಳಲ್ಲು ಇದು ಸ್ಪಷ್ಟ ಚಿತ್ರಣವನ್ನು ನೀಡುತ್ತದೆ ಎಂದು ಪ್ರಮುಖ ಪುರಾತತ್ತ್ವ ಸಂಶೋಧನೆಗಳು ತಿಳಿಸಿವೆ.
ಹಿಂದೆ ಇದ್ದ ಪರ್ಷಿಯನ್ ರಾಜರುಗಳು ಮರ್ದುಕ್ ನ ಧಾರ್ಮಿಕ ಸಂಪ್ರದಾಯಗಳನ್ನು ಮುಂದುವರೆಸಿಕೊಂಡು ಹೋಗಲು ಪ್ರಯತ್ನಿಸಿದರು, ಆದರೆ ಡ್ಯಾರಿಯಸ್ III ನ ಕಾಲದಲ್ಲಿ, ಅತಿಯಾದ ತೆರಿಗೆ ಹಾಗು ಅಸಂಖ್ಯಾತ ಯುದ್ಧಗಳ ಕಾರಣ ಬ್ಯಾಬಿಲೋನಿಯನ್ನರ ಪವಿತ್ರ ಸ್ಮಾರಕಗಳು ಹಾಗು ಕಾಲುವೆಗಳು, ಅಲ್ಲದೇ ಸುತ್ತಲಿನ ಪ್ರದೇಶಗಳು ನಾಶವಾದವು. ಕ್ರಿಸ್ತಪೂರ್ವ 522, ಕ್ರಿಸ್ತಪೂರ್ವ521 ಹಾಗು ಕ್ರಿಸ್ತಪೂರ್ವ 482ರಲ್ಲಿ ನಡೆದ ಮೂರು ದಂಗೆಗಳ ಹೊರತಾಗಿಯೂ ಕ್ರಿಸ್ತಪೂರ್ವ 331ರಲ್ಲಿ ಶೇಷ್ಠ ರಾಜನಾದ ಅಲೆಗ್ಸಾಂಡರ್ ಪ್ರವೇಶಿಸುವ ವರೆಗೂ ಬ್ಯಾಬಿಲೋನ್ ನ ರಾಜ್ಯ ಹಾಗು ನಗರಗಳು ಪರ್ಷಿಯನ್ ರ ಹಿಡಿತದಲ್ಲೇ ಉಳಿದುಕೊಂಡಿದ್ದವು.
ಹೆಲಿನಿಸ್ಟಿಕ್ ಕಾಲ
ಅಲೆಗ್ಸಾಂಡರ್ ನ ಆಡಳಿತದಲ್ಲಿ, ಬ್ಯಾಬಿಲೋನ್ ಮತ್ತೇ ವ್ಯಾಪಾರದ ಹಾಗು ಕಲಿಕೆಯ ಕೇಂದ್ರವಾಗಿ ಅಭಿವೃದ್ಧಿ ಹೊಂದಿತು. ಕ್ರಿಸ್ತಪೂರ್ವ 323 ರಲ್ಲಿ ಅಲೆಗ್ಸಾಂಡರ್ ,ನೆಬುಕಡ್ನಿಜರ್ ಅರಮನೆಯಲ್ಲಿ ಸಾವನ್ನಪ್ಪಿದ ನಂತರ ಅವನ ಸಾಮ್ರಾಜ್ಯವು ಅವನ ಸೇನಾಧಿಪತಿಗಳೊಳಗೆ ಹಂಚಿಹೋಯಿತು. ಬ್ಯಾಬಿಲೋನ್ ಮಧ್ಯವಧಿಯಲ್ಲಿ ಮತ್ತೊಮ್ಮೆ ಸಿಕ್ಕಿಕೊಳ್ಳುವುದರ ಜೊತೆಯಲ್ಲಿ ಹೋರಾಟದ ಯುಗ ಪ್ರಾರಂಭವಾಯಿತು.
ಗದ್ದುಗೆಗಾಗಿ ನಡೆಯುತ್ತಿದ್ದ ನಿರಂತರ ಗಲಭೆಗಳು  ಬ್ಯಾಬಿಲೋನ್ ಅನ್ನು ಬರಿದಾಗಿಸಿದವು. ಕ್ರಿಸ್ತಪೂರ್ವ 275 ರಲ್ಲಿ ಬರೆಸಿರುವ ಶಾಸನಫಲಕದಲ್ಲಿ ತಿಳಿಸಿರುವಂತೆ ಬ್ಯಾಬಿಲೋನ್ ನ ಮೂಲನಿವಾಸಿಗಳನ್ನು ಹೊಸದಾಗಿ ರೂಪುಗೊಂಡ ಹಾಗು ಇಸಗಿಲ್ಲವೆಂಬ ಪ್ರಾಚೀನ ಹೆಸರು ಕೊಡಲಾದ ಸೆಲ್ಯೂಶಿಯಾಕ್ಕೆ ರವಾನಿಸಲಾಯಿತು. ಹೀಗೆ ಗಡೀಪಾರು ಮಾಡಿದ್ದರಿಂದ,ಬ್ಯಾಬಿಲೋನ್ ನ ಇತಿಹಾಸ ಮುಕ್ತಾಯವಾಗುವ ಸ್ಥಿತಿ ತಲುಪಿತು, ಆದರೂ ಒಂದು ಶತಮಾನಕ್ಕೂ ಹೆಚ್ಚು ಕಾಲದ ನಂತರವೂ,ಅದರ ಹಳೆಯ ಪವಿತ್ರ ಸ್ಥಳಗಳಲ್ಲಿ ಬಲಿಗಳು ನಿಲ್ಲಲಿಲ್ಲ. ಕ್ರಿಸ್ತಪೂರ್ವ 141ರಲ್ಲಿ ಪಾರ್ತಿಯನ್ ಸಾಮ್ರಾಜ್ಯದಾಳ್ವಿಕೆಗೆ ಒಳಪಟ್ಟಾಗ, ಬ್ಯಾಬಿಲೋನ್ ಸಂಪೂರ್ಣವಾಗಿ ನಾಶಹೊಂದಿತ್ತಲ್ಲದೇ, ಅದರ ಮೇಲೆ ಸಂಪೂರ್ಣವಾದ ಮಬ್ಬು ಕವಿದಿದ್ದಿತ್ತು.
ಪುರಾತತ್ತ್ವ ಶಾಸ್ತ್ರ
ಮೊದಲನೆಯ ಬ್ಯಾಬಿಲೋನಿಯನ್ ರಾಜ ಸಂತತಿಯ ಕೈಕೆಳಗೆ 2ನೇ ಸಹಸ್ರವರ್ಷದ ಪೂರ್ವಾರ್ಧದಲ್ಲಿ ಹಾಗು ಮತ್ತೆ ನಂತರದ ಸಹಸ್ರವರ್ಷದಲ್ಲಿ ಬ್ಯಾಬಿಲೋನ್ ನ ಕಸ್ಸೈಟ್ ರಾಜ ಸಂತತಿಯಡಿಯಲ್ಲಿ ಪ್ರಾಮುಖ್ಯತೆಯನ್ನು ಪಡೆದುಕೊಳ್ಳುವುದರ ಮೂಲಕ ಈ ಪ್ರದೇಶದಲ್ಲಿ ವೃತ್ತಿ ಜೀವನ 3ನೇ ಸಹಸ್ರವರ್ಷದಲ್ಲಿ ಕಂಡುಬಂದಿದೆ. ದುರಾದೃಷ್ಟವಶಾತ್, ಆ ಕಾಲದಿಂದ ಬ್ಯಾಬಿಲೋನ್ ಪ್ರದೇಶಗಳಲ್ಲಿ ಹೆಚ್ಚು ಕಡಿಮೆ ಯಾವುದೇ ಅಭಿವೃದ್ಧಿ ಕಂಡುಬರಲಿಲ್ಲ. ಮೊದಲನೆಯದಾಗಿ, ಶತಮಾನಗಳ ನಂತರ ಈ ಪ್ರದೇಶದಲ್ಲಿ ನೀರುಜಾರನ್ನು ಮಾಡಲಾಯಿತಲ್ಲದೇ, ಪ್ರಸ್ತುದ ಪುರಾತತ್ತ್ವ ಶಾಸ್ತ್ರದ ವಿಧಾನಗಳು ನಿಯೋ-ಬ್ಯಾಬಿಲೋನಿಯನ್ ಸಾಮ್ರಾಜ್ಯಕ್ಕೆ ಅಪರಿಚಿತವಾಗಿದ್ದ ಕಾಲಕ್ಕಿಂತಲು ಮೊದಲೇ ಹಸ್ತಕೃತಿಗಳನ್ನು ಮಾಡಲಾಗಿತ್ತು. ಎರಡನೆಯದಾಗಿ, ನಿಯೋ-ಬ್ಯಾಬಿಲೋನಿಯನ್ನರು ನಗರದಲ್ಲಿ ಕಟ್ಟಡಗಳನ್ನು ಪುನರ್ನಿರ್ಮಿಸುವ ಬೃಹತ್ ಪ್ರಮಾಣದ ಯೋಜನೆಗಳನ್ನು ಹಾಕಿಕೊಂಡರು. ಈ ಯೋಜನೆಗಳಿಂದಾಗಿ ಹಿಂದಿನ ದಾಖಲೆಗಳೆಲ್ಲವು ಅಸ್ಪಷ್ಟವಾದವು ಅಥವಾ ನಾಶವಾದವು. ಮೂರನೆಯದಾಗಿ, ನಗರದ ಪಶ್ಚಿಮ ದಿಕ್ಕಿನ ಅರ್ಧ ಭಾಗದಲ್ಲಿರುವ ಬಹುಪಾಲು ಸ್ಥಳಗಳು ಈಗ ಯುಪ್ರಿಟೀಸ್ ನದಿಯಲ್ಲಿ ಮುಳುಗಿಹೋಗಿವೆ. ನಾಲ್ಕನೆಯದಾಗಿ, ಬ್ಯಾಬಿಲೋನ್ ಅನ್ನು ಅನೇಕ ಬಾರಿ ಲೂಟಿಮಾಡಲಾಯಿತು, 2ನೇ ಸಹಸ್ರವರ್ಷದಲ್ಲಿ ಹಿಟೈಟ್ಸ್ ಮತ್ತು ಎಲಮೈಟ್ಸ್ ಗಳ, ನಂತರ ನಿಯೋ-ಅಸಿರಿಯನ್ ಸಾಮ್ರಾಜ್ಯ ಹಾಗು 1ನೇಯ ಸಹಸ್ರವರ್ಷದಲ್ಲಿ ಅಕೀಮನಿಡ್ ಸಾಮ್ರಾಜ್ಯ ಲೂಟಿಮಾಡಿದರು. ಬ್ಯಾಬಿಲೋನಿಯನ್ನರು ಅವರ ಅಳ್ವಿಕೆಯ ವಿರುದ್ಧ ದಂಗೆ ಎದ್ದ ನಂತರ ಹೆಚ್ಚು ಲೂಟಿಮಾಡಿದರು. ಕೊನೆಯಾದಾಗಿ, ಕಟ್ಟಡ ಕಟ್ಟಲು ಬೇಕಾದ ವಸ್ತುಗಳಿಗಾಗಿ ವಾಣಿಜ್ಯ ಉದ್ದೇಶದಿಂದ ದೀರ್ಘಾವಧಿಯ ವರೆಗೆ ನೆಲವನ್ನು ಅಗೆಯಲಾಯಿತು.
ಅಂದಿನ ಬ್ಯಾಬಿಲೋನ್ ನ ಪರಿಚಯವನ್ನು ವಿವಿಧ ಪ್ರದೇಶಗಳಲ್ಲಿ ಕಂಡು ಬಂದಿರುವ ಶಾಸನಗಳ ಅವಶೇಷಗಳನ್ನು ಒಟ್ಟುಗೂಡಿಸುವ ಮೂಲಕ ನೋಡಬಹುದು, ಉದಾಹರಣೆಗೆ ಉರುಕ್, ನಿಪ್ಪುರ್, ಮತ್ತು ಹರಾಡಮ್ ನಲ್ಲಿ ಕಂಡುಬಂದಿವೆ. ಪುರಾತತ್ತ್ವ ಭೂಶೋಧನೆಯಿಂದ ಹಾಗು ಶಾಸ್ತ್ರೀಯ ಪದ್ಧತಿಗಳ ಮೂಲಕ ನಿಯೋ-ಬ್ಯಾಬಿಲೋನಿಯನ್ ನಗರದ ಮಾಹಿತಿಯನ್ನು ಕಂಡುಹಿಡಿಯಲಾಗಿದೆ. ಬಹುಶಃ ಟೆಸಿಯಾಸ್, ಹೆರೋಡಟಾಸ್, ಕ್ವೇನ್ಟಸ್ ಕರ್ಟಿಯಸ್ ರುಫುಸ್, ಸ್ಟರ್ಬೊ, ಹಾಗು ಕ್ಲೆಟರ್ಚಸ್ ರನ್ನು ಒಳಗೊಂಡಂತೆ ಅನೇಕ ಶಾಸ್ತ್ರೀಯ ಇತಿಹಾಸಗಾರರು ಬ್ಯಾಬಿಲೋನ್ ಅನ್ನು ವೀಕ್ಷಿಸಿ ವರ್ಣಿಸಿದ್ದಾರೆ. ಈ ವರದಿಗಳು ನಿಖರತೆಯಲ್ಲಿ ವ್ಯತ್ಯಾಸವನ್ನು ಹೊಂದಿರುವುದಲ್ಲದೇ, ಕೆಲವು ರಾಜಕೀಯ ಹಸ್ತಕ್ಷೇಪವಿದ್ದರೂ ಇವು ಉಪಯುಕ್ತ ಮಾಹಿತಿಯನ್ನು ಒದಗಿಸುತ್ತವೆ.
ಮೊದಲು ದಾಖಲಿಸಲ್ಪಟ್ಟ ಬ್ಯಾಬಿಲೋನ್ ನ ಪುರಾತತ್ತ್ವ ಭೂಶೋಧನೆಯನ್ನು ಕ್ಲೌಡಿಯಸ್ ಜೇಮ್ಸ್ ರಿಚ್ 1811-12ರಲ್ಲಿ ಹಾಗು 1817ರಲ್ಲಿ ಮತ್ತೆ ಮಾಡಿದ್ದರು. ರಾಬರ್ಟ್ ಮಿಗ್ ನ್ಯಾನ್ 1827 ರಲ್ಲಿ ಈ ಪ್ರದೇಶವನ್ನು ಸಂಪೂರ್ಣವಾಗಿ ಉತ್ಖನನ ಮಾಡಿಸಿದರು. ವಿಲಿಯಂ ಲಾಫ್ಟಸ್ 1849 ರಲ್ಲಿ ಅಲ್ಲಿಗೆ ಭೇಟಿಕೊಟ್ಟಿದ್ದರು.
ಆಸ್ಟಿನ್ ಹೆನ್ರಿ ಲೇಯಾರ್ಡ್ 1850 ರಲ್ಲಿ ಅಲ್ಲಿಗೆ ಭೇಟಿಕೊಟ್ಟಾಗ ಅಲ್ಲಿಂದ ಹಿಂದಿರುಗುವ ಮೊದಲು ಕೆಲವು ಪರೀಕ್ಷೆಗಳನ್ನು ಮಾಡಿದ್ದರು. ಪುಲ್ಗೆನ್ಸ್ ಫ್ರೆಸ್ನೆಲ್ ಮತ್ತು ಜೂಲಿಯಸ್ ಒಪೇರ್ಟ್ ಬ್ಯಾಬಿಲೋನ್ ನಲ್ಲಿ 1852 ರಿಂದ 1854 ರ ವರೆಗೆ ಬೃಹತ್ ಪ್ರಮಾಣದಲ್ಲಿ ಭೂಶೋಧನೆ ನಡೆಸಿದರು. ದುರಾದೃಷ್ಟವಶಾತ್ ,ನಲವತ್ತು ಹಸ್ತಕೃತಿ ಗಳನ್ನು ಒಳಗೊಂಡಿದ್ದ ಮರದ ದಿಮ್ಮಿ ಟೈಗ್ರಿಸ್ ನದಿಯಲ್ಲಿ ಮುಳುಗಿ ಹೋದಾಗ ಅವರ ಪ್ರಯತ್ನದ ಬಹುಪಾಲು ಫಲಿತಾಂಶ ನಷ್ಟವಾಯಿತು.
ಹೆನ್ರಿ ಕ್ರೇಸ್ ವಿಕ್ ರಾವಲ್ ಸನ್ ಮತ್ತು ಜಾರ್ಜ್ ಸ್ಮಿತ್ 1854 ರಲ್ಲಿ ಅಲ್ಲಿ ಸಂಕ್ಷಿಪ್ತವಾಗಿ ಕಾರ್ಯನಿರ್ವಹಿಸಿದರು. ಪ್ರಮುಖ ಉತ್ಖನನವೆಂದು ಕರೆಯಲ್ಪಡುವ ಮುಂದಿನ ಉತ್ಖನನವನ್ನು ಹಾರ್ಮ್ಯುಜ್ಡ್ ರಾಸ್ಸಮ್ ಎಂಬುವನ್ನು ಬ್ರಿಟಿಷ್ ಸಂಗ್ರಹಾಲಯದ ಪ್ರತಿನಿಧಿಯಾಗಿ ನಡೆಸಿದನು. ಈ ಕೆಲಸ 1879ರಲ್ಲಿ ಪ್ರಾರಂಭವಾಗಿ 1882 ರ ವರೆಗಗೂ ಮುಂದುವರೆಯಿತು.ಅಲ್ಲದೇ ಇದು ದೊಡ್ಡ ಪ್ರಮಾಣದಲ್ಲಿ ಅಲ್ಲಿ ನಡೆಯುತ್ತಿದ್ದ ಲೂಟಿಯಿಂದ ಪ್ರಚೋದಿಸಲ್ಪಟ್ಟಿತು. ಹಸ್ತಕೃತಿಗಳನ್ನು ಹುಡುಕಲು ಕೈಗಾರಿಕಾ ಮಟ್ಟದ ಶೋಧನೆಯನ್ನು ಮಾಡುವ ಮೂಲಕ ರಾಸ್ಸನ್ ಕ್ಯೂನಿಫಾಂ(ಕೋನಲಿಪಿಯ)ನಲ್ಲಿದ್ದ ಬೃಹತ್ ಪ್ರಮಾಣದ ಶಾಸನ ಫಲಕಗಳನ್ನು ಪಡೆದುಕೊಂಡನು. ಆ ದಿನಗಳಲ್ಲಿ ಸಾಮಾನ್ಯವಾಗಿದ್ದ ಸತತ ಪ್ರಯತ್ನದ ಉತ್ಖನನ ವಿಧಾನಗಳು ಪುರಾತತ್ತ್ವ ಶಾಸ್ತ್ರದ ಪರಿಸ್ಥಿತಿಗಳಿಗೆ ಹೆಚ್ಚು ಹಾನಿಯನ್ನುಂಟು ಮಾಡಿದ್ದವು.
ಬ್ಯಾಬಿಲೋನ್ ನಲ್ಲಿ ಜರ್ಮನ್ ಓರಿಯಂಟಲ್ ಸೊಸೈಟಿಯಿಂದ ಕಳುಹಿಸಲಾದ ತಂಡವು ರಾಬರ್ಟ್ ಕೋಲ್ಡ್ ವೇ ಯ ನೇತೃತ್ವದಲ್ಲಿ ಮೊಟ್ಟ ಮೊದಲನೆಯ ವೈಜ್ಞಾನಿಕ ಪುರಾತತ್ತ್ವಶಾಸ್ತ್ರದ ಉತ್ಖನನವನ್ನು ನಡೆಸಿತು. ವಿಶ್ವಯುದ್ಧದ I ರ ಪ್ರವೇಶವಾಗುವವರೆಗೂ 1899 ರಿಂದ 1917 ರ ವರೆಗೆ ಪ್ರತಿವರ್ಷ ಉತ್ಖನನವನ್ನು ಮಾಡಲಾಗುತ್ತಿತ್ತು. ಆರಂಭಿಕ ಪ್ರಯತ್ನವನ್ನು ಮರ್ದುಕ್ ದೇವಸ್ಥಾನವನ್ನು ಒಳಗೊಂಡಂತೆ ಮಾಡಲಾಗಿತ್ತು. ಇದರ ಪ್ರಕ್ರಿಯೆಯು ಪುರಾತನ ಗೋಡೆಗಳ ವರಗೆ ಉತ್ಖನನ ಕಾರ್ಯ ನಡೆದು ಇದು ನಗರಕ್ಕೂ ವ್ಯಾಪಿಸಿತು. ಪತ್ತೆಹಚ್ಚಲಾದ ನೂರಾರು ಶಾಸನಫಲಕಗಳು, ಹಾಗು ಪ್ರಮುಖ ಇಷತರ್ ಗೇಟ್ ಅನ್ನು ಜರ್ಮನಿಗೆ ಸಾಗಿಸಲಾಯಿತು.
ಮುಂದಿನ ಉತ್ಖನನವನ್ನು ಜರ್ಮನ್ ಪುರಾತತ್ತ್ವಶಾಸ್ತ್ರ ಸಂಸ್ಥೆಯಿಂದ ಹೇನ್ ರಿಚ್ J. ಲೆನ್ ಜೆನ್ 1956 ರಲ್ಲೂ ಹಾಗು ಹ್ಯಾನ್ಸ್ ಜೋರ್ಗ್ ಸ್ಕಿಮಿಡ್ 1962ರಲ್ಲೂ ನಡೆಸಿದರು. ಲೆನ್ ಜಿನ್ ಹೆಲಿನಿಸ್ಟಿಕ್ ರಂಗಮಂದಿರದ ಮೇಲೆ ಕಾರ್ಯನಿರ್ವಹಿಸಿದರೆ, ಸ್ಕಿಮಿಡ್ ಜಿಗ್ಗುರಾತ್ ಎಟಮೆನ್ಯಾನ್ಕಿ ದೇವಸ್ಥಾನದ ಮೇಲೆ ಕಾರ್ಯನಿರ್ವಹಿಸಿದನು.
ಸೆಂಟ್ರೊ ಸ್ಕ್ಯಾವಿ ಡಿ ಟೋರಿನೊ ಪರ್ ಇಲ್ ಮೆಡಿಯೊ ಓರಿಯಂಟೆ e l'ಏಷ್ಯ ಮತ್ತು ದಿ ಇರಾಕಿ-ಇಟಾಲಿಯನ್ ಪುರಾತತ್ತ್ವಶಾಸ್ತ್ರದ ವೈಜ್ಞಾನಿಕ ಸಂಸ್ಥೆಯ ಪ್ರತಿನಿಧಿಯಾಗಿ G. ಬರ್ಗಮಿನಿ, ಬ್ಯಾಬಿಲೋನ್ ನ ಪ್ರದೇಶಗಳ ಭೂಶೋಧನೆಯನ್ನು ಇತ್ತೀಚೆಗೆ ನಡೆಸಿದರು. ಈ ಕೆಲಸವು 1974 ರ ಉತ್ಖನನ ಕಾಲದಲ್ಲಿ ಆರಂಭವಾಯಿತಲ್ಲದೇ 1977 ರಲ್ಲಿ ನಡೆಸಲಾದ ಸ್ಥಳಾಕೃತಿಯ ಸರ್ವೆಯವರೆಗೂ ಮುಂದುವರೆಯಿತು. ಇದರಲ್ಲಿ ಹಳೆಯ ಜರ್ಮನ್ ಮಾಹಿತಿಯನ್ನು ಪುನಃ ಪರೀಕ್ಷಿಸಿದಾಗ ಹುಟ್ಟಿಕೊಂಡ ಪ್ರಶ್ನೆಗಳನ್ನು ಸ್ಪಷ್ಟಪಡಿಸುವ ಕಡೆಗೆ ಹೆಚ್ಚು ಗಮನಕೊಡಲಾಗಿತ್ತು. ಬರ್ಗ್ ಮಿನಿ 1987-1989 ರಲ್ಲಿ ಒಂದು ಶತಕದ ನಂತರ ಮತ್ತೆ ಉತ್ಖನನವನ್ನು ನಡೆಸಿದ. ಈ ಉತ್ಖನನದಲ್ಲಿ ಬ್ಯಾಬಿಲೋನ್ ನ ಕಾಲು ಭಾಗದಷ್ಟಿರುವ ಶು-ಅನ್ನ ನಗರದಲ್ಲಿರುವ ಇಷರ್ ಮತ್ತು ನಿನುರ್ತ ದೇವಸ್ಥಾನಗಳ ಸುತ್ತಮುತ್ತಲಿನ ಪ್ರದೇಶಗಳ ಕಡೆ ಗಮನಹರಿಸಲಾಯಿತು.
ಬ್ಯಾಬಿಲೋನ್ ನಲ್ಲಿ ನವೀಕರಣದ ಪ್ರಯತ್ನಗಳು ನಡೆಯುವ ಸಂದರ್ಭದಲ್ಲಿ, ಇರಾಕಿ ಸ್ಟೇಟ್ ಆರ್ಗನೈಸೇಶನ್ ಫಾರ್ ಆನ್ಟಿಕ್ವಿಟಿ ಅಂಡ್ ಹೆರಿಟೇಜ್ ಸ್ವಲ್ಪ ಪ್ರಮಾಣದ ಉತ್ಖನನವನ್ನು ಹಾಗು ಭೂಮಿಯಗೆದು ಸ್ಥಳಾವಕಾಶ ಮಾಡಿತ್ತೆಂದು ತಿಳಿಸಲಾಗಿದೆ. ಕಳೆದ ಕೆಲವು ದಶಕಗಳಲ್ಲಿ ರಾಷ್ಟ್ರದಲ್ಲಿ ಉಂಟಾಗಿರುವ ಪರಿಸ್ಥಿತಿಯಿಂದ ಪುರಾತತ್ತ್ವಶಾಸ್ತ್ರದ ಚಟುವಟಿಕೆಗಳು ವಿರಳವಾದವು.
ಪುನರ್ನಿರ್ಮಾಣ
ಇಸವಿ 1983ರಲ್ಲಿ ,ಸದ್ದಾಮ್ ಹುಸೇನ್ ಪುನರ್ಸ್ಥಾಪನೆ ಹಾಗು ನಿರ್ಮಾಣದ ಮೇಲೆ ಖರ್ಚು ಮಾಡುವ ಮೂಲಕ ಹಿಂದಿನ ಅವಶೇಷಗಳ ಮೇಲೆ (ಈ ಪುನನಿರ್ಮಾಣದಿಂದ ಹಸ್ತಕೃತಿಗಳು ಮತ್ತು ಇತರ ಅವಶೇಷಗಳು ಈಗ ನಗರದ ಅಡಿಯಲ್ಲಿ ಹುದುಗಿ ಹೋಗಿವೆ)ನಗರವನ್ನು ಪುನರ್ನಿರ್ಮಿಸಲು ಪ್ರಾರಂಭಿಸಿದ. ಹಲವು ಇಟ್ಟಿಗೆಗಳ ಮೇಲೆ ಇವನ ಹೆಸರನ್ನು ಅಚ್ಚೊತ್ತಿಸುವ ಮೂಲಕ ಇವನು ನೆಬುಕಡ್ನಿಜರ್ ನನ್ನು ಅನುಸರಿಸಿದನು. ಪದೇ ಪದೇ ಬರೆಯಲಾದ ಒಂದು ಕೆತ್ತನೆಯನ್ನು ಓದಿದಾಗ: ಕೆತ್ತನೆ, "ಇರಾಕ್ ಅನ್ನು ವೈಭವೀಕರಿಸಲು ಇದನ್ನು ನೆಬುಕಡ್ನಿಜರ್ ನ ಮಗನಾದ ಸದ್ದಾಮ್ ಹುಸೇನ್ ಕಟ್ಟಿಸಿದ್ದಾನೆ " ಎಂಬ ಅರ್ಥಕೊಡುತ್ತದೆ. ಇದು ಉರ್(Ur) ನಲ್ಲಿರುವ ಜಿಗ್ಗುರಾತ್ ಅನ್ನು ನೆನಪಿಗೆ ತರುತ್ತದೆ, ಏಕೆಂದರೆ ಇಲ್ಲಿಯ ಪ್ರತಿಯೊಂದು ಇಟ್ಟಿಗೆಯ ಮೇಲೆ "ಉರ್-ನಮ್ಮು ಎಂಬ ಅಚ್ಚೊತ್ತಲಾಗಿರುತ್ತದೆ .ಇವನುನಾನ್ನಾ ದೇವಸ್ಥನಾವನ್ನು ಕಟ್ಟಿಸಿದ ಉರ್ ನ ರಾಜ ". ಹುಸೇನ್ ನ ಆಳ್ವಿಕೆ ಕೊನೆಗೊಂಡ ನಂತರ ಇಟ್ಟಿಗೆಗಳು ಸಂಗ್ರಹಕಾರರಿಗೆ ಬೇಕಾದಂತಹ ವಸ್ತುಗಳಾದವು. ಅಲ್ಲದೇ ಕಟ್ಟಡಗಳು ಅವುಗಳ ಮೂಲಸ್ಥಿತಿಗೆ ಹಿಂದಿರುಗುವ ಯಾವುದೇ ಸಾಧ್ಯತೆಗಳಿರಲಿಲ್ಲ. ಕಟ್ಟಡಗಳ ಪ್ರವೇಶದ್ವಾರದಲ್ಲಿ ಅವನ ಹಾಗು ನೆಬುಕಡ್ನಿಜರ್ ನ ಹೆಚ್ಚು ವರ್ಣಚಿತ್ರಗಳನ್ನು ಹಾಕಿಸಿದ್ದನು. ಅಲ್ಲದೇ ಮೆರವಣಿಗೆಯ ಹಾದಿಯಲ್ಲಿ ಪ್ರಾಚೀನ ಕಂಬಗಳಿರುವ ದೊಡ್ಡ ಹೆದ್ದಾರಿ ಹಾಗು 2,600 ವರ್ಷಗಳ ಹಿಂದಿನ ಕಪ್ಪು ಕಲ್ಲಿನ ಬ್ಯಾಬಿಲೋನ್ ನ ಸಿಂಹದ ಶಿಲೆಯನ್ನು ನಿಲ್ಲಿಸಿದ್ದ. ಗಲ್ಫ್ ಕದನ ಅಂತ್ಯಗೊಂಡ ನಂತರ ಸದ್ದಾಮ್ ಕೆಲವು ಹಳೆಯ ಕಟ್ಟಡಗಳ ಮೇಲೆ ಆಧುನಿಕ ಅರಮನೆಯನ್ನು ಕಟ್ಟಬೇಕೆಂದು ಕೊಂಡ; ಇದನ್ನು ಸುಮೇರಿಯನ್ ಜಿಗ್ಗುರಾತ್ ನ ಪಿರಮಿಡ್ಡಿನ ಆಕಾರದಲ್ಲಿ ಕಟ್ಟಲಾಯಿತು. ಅದನ್ನು ಅವನು ಸದ್ದಾಮ್ ಹಿಲ್ ಎಂದು ಕರೆದ. 2003 ರಲ್ಲಿ, ಅವನು ಬ್ಯಾಬಿಲೋನ್ ನ ಸುತ್ತಲು ಕೇಬಲ್ ಕಾರ್ ಲೈನ್ ನನ್ನು ನಿರ್ಮಿಸಲು ಸಿದ್ದವಾಗಿದ್ದ ಆದರೆ ಯುದ್ಧ ಪ್ರಾರಂಭವಾದ ಕಾರಣ ಯೋಜನೆಯನ್ನು ಮುಂದುವರೆಸಲಾಗಲಿಲ್ಲ.
UN ಅಧಿಕಾರಿಗಳು ಮತ್ತು ಇರಾಕ್ ನ  ನಾಯಕರು  ಬ್ಯಾಬಿಲೋನ್ ಅನ್ನು ಪುನರ್ಸ್ಥಾಪಿಸಿ ಸಾಂಸ್ಕೃತಿಕ ಕೇಂದ್ರವಾಗಿಸುವ ಯೋಜನೆಯನ್ನು ಹೊಂದಿದ್ದಾರೆ ಎಂದು 2006 ರ ಏಪ್ರಿಲ್  ತಿಂಗಳಿನಲ್ಲಿ ಪ್ರಕಟವಾದ ಲೇಖನದಲ್ಲಿ ಹೇಳಲಾಗಿದೆ.
2009 ರ ಮೇ ತಿಂಗಳಿನ ಹೊತ್ತಿಗೆ, ಬ್ಯಾಬಿಲ್ ನ ಪ್ರಾಂತೀಯ ಸರ್ಕಾರವು ಪ್ರವಾಸದ ಸ್ಥಳಗಳನ್ನು ಮತ್ತೆ ತೆರೆಯಲಾಯಿತು.
U.S. ಮಿಲಿಟರಿ(ಸೈನ್ಯದ)ಯ ಪರಿಣಾಮಗಳು
2003ರಲ್ಲಿ ಇರಾಕ್ ನ ಮೇಲಿನ ದಾಳಿಯ ನಂತರ ಕಡಲಿನ ದಂಡಯಾತ್ರೆ ಸೈನ್ಯಬಲದ 1ನೇಯ ಜನರಲ್ ಆದ ಜೇಮ್ಸ್ T. ಕಾನ್ ವೇ ಯ ನೇತೃತ್ವದಲ್ಲಿ ಸೈನ್ಯಾಧಾರಿತ "ಕ್ಯಾಂಪ್ ಆಲ್ಫ್" ವನ್ನು ನಿರ್ಮಿಸಿದ್ದಕ್ಕಾಗಿ ಹಾಗು ಬ್ಯಾಬಿಲೋನಿಯನ್ ಪ್ರಾಚೀನ ಕಟ್ಟಡಗಳ ಮೇಲೆ ಹೆಲಿಪ್ಯಾಡ್ ಅನ್ನು ನಿರ್ಮಿಸಲು ಇತರ ಸೌಲಭ್ಯವನ್ನು ಪಡೆದದ್ದಕ್ಕಾಗಿ US ಸೈನ್ಯವು ಟೀಕೆಗೊಳಗಾಯಿತು.
US ಸೈನ್ಯವು ಕೆಲ ಸಮಯದವರೆಗೆ ಈ ಪ್ರದೇಶವನ್ನು ಆಕ್ರಮಿಸಿಕೊಂಡುದಲ್ಲದೇ,ಪುರಾತತ್ತ್ವಶಾಸ್ತ್ರದ ದಾಖಲೆಗಳಿಗೆ ತುಂಬಲಾಗದ ಹಾನಿಯನ್ನುಂಟು ಮಾಡಿದರು. ಬ್ರಿಟಿಷ್ ಸಂಗ್ರಹಾಲಯದ ಸಮೀಪ ಪ್ರಾಚ್ಯ ವಿಭಾಗದ ವರದಿಯಲ್ಲಿ, ಹೆಲಿಕ್ಯಾಪ್ಟರ್ ಗಳು ಇಳಿಯಲು ಬೇಕಾದ ಹಾಗು ಬೃಹತ್ ಗಾತ್ರದ ವಾಹನಗಳನ್ನು ನಿಲ್ಲಿಸಲು ಬೇಕಾದ ಸ್ಥಳವನ್ನು ನಿರ್ಮಿಸಲು ಪುರಾತತ್ತ್ವಶಾಸ್ತ್ರದ ಪ್ರದೇಶಗಳ ಭಾಗಗಳನ್ನು ಹೇಗೆ ಮಟ್ಟಮಾಡಲಾಗಿದೆ ಎಂಬುದನ್ನು Dr. ಜಾನ್ ಕ್ರುಟೈಸ್ ವಿವರಿಸಿದ್ದಾರೆ. ದಾಳಿನಡೆಸಿದ ಸೈನ್ಯಗಳು
ನಿರ್ವಹಣಾ ಕಾರ್ಯಗಳನ್ನು "ಬ್ಯಾಬಿಲೋನ್ ಸಂಗ್ರಹಾಲಯದ ಪ್ರಧಾನರೊಡನೆ" ಚರ್ಚಿಸಲಾಗಿದೆ ಎಂದು US ಮಿಲಿಟರಿ ವಕ್ತಾರ  ತಿಳಿಸಿದ್ದಾರೆ.
ಇರಾಕಿ ಸ್ಟೇಟ್ ಬೋರ್ಡ್ ಫಾರ್ ಹೆರಿಟೇಜ್ ಅಂಡ್ ಅನ್ಟಿಕ್ವಿಟೀಸ್ ನ ಮುಖ್ಯಸ್ಥನಾದ ಡೋನಿ ಜಾರ್ಜ್, "ಈ ಅವ್ಯವಸ್ಥೆಯನ್ನು ಸರಿಮಾಡಲು ದಶಕಗಳೇ ಹಿಡಿಯಬಹುದು" ಎಂದು ಹೇಳಿದ್ದಾರೆ. 1ನೆಯ ಕಡಲ ದಂಡಯಾತ್ರೆಯ ಸೈನ್ಯದ ಸಿಬ್ಬಂಧಿವರ್ಗಗಳ ಮುಖ್ಯಸ್ಥ ಕೊಲೊನೆಲ್ ಜಾನ್ ಕೊಲೆಮನ್, ಅವನ ನೇತೃತ್ವದಲ್ಲಿದ್ದ ಸೈನ್ಯದ ಸೇವಕವರ್ಗವು ಮಾಡಿರುವಂತಹ ಹಾನಿಗೆ 2006 ರ ಏಪ್ರಿಲ್ ನಲ್ಲಿ ಕ್ಷಮೆಯನ್ನು ಕೇಳಿಕೊಂಡ. ಆದರೂ US ನ ಸೈನ್ಯದಿಂದ ಇತರ ಲೂಟಿಗಾರರಿಗಿಂತ ಕಡಿಮೆ ಹಾನಿಯುಂಟಾಗಿದೆ ಎಂದು ಹೇಳಿದ್ದಾರೆ. ಆಲ್ಫ್ ಕ್ಯಾಂಪ್ ಅನ್ನು ಕಟ್ಟಲು ಕೆಲವು ಪ್ರಾಚೀನ ಅವಶೇಷಗಳು ತೆಗೆದುಹಾಕಲಾಯಿತು. ಇರಾಕ್ ನಲ್ಲಿ ಉದ್ಯೋಗ ಪ್ರಾರಂಭವಾದಾಗಿನಿಂದಲೂ ಜನಪ್ರಿಯವಾಗಿರುವ ಪ್ರಾಚೀನ ಅವಶೇಷಗಳ ಮಾರುಕಟ್ಟೆಗೆ ನಿಸ್ಸಂದೇಹವಾಗಿ ಅವುಗಳನ್ನು ಮಾರಲಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಅಮೊರೈಟ್ ನಗರಗಳು ವರ್ಗ:ಪ್ರಾಚೀನ ನಗರಗಳು ವರ್ಗ:ಇರಾಕ್ ನಲ್ಲಿರುವ ಪುರಾತತ್ತ್ವಶಾಸ್ತ್ರದ ಸ್ಥಳಗಳು ವರ್ಗ:ಬ್ಯಾಬಿಲೋನ್ ವರ್ಗ:ಹಿಂದೆ ಇರಾಕ್ ನಲ್ಲಿದ್ದ ಜನನಿಬಿಡ ಸ್ಥಳಗಳು ವರ್ಗ:ಹೀಬ್ರೂ ಬೈಬಲ್ ನಲ್ಲಿರುವ ಸ್ಥಳಗಳು ವರ್ಗ:ಚಾರಿತ್ರಿಕ ಯಹೂದಿ ಸಮುದಾಯಗಳು ವರ್ಗ:ಇರಾಕ್‌ನ ಇತಿಹಾಸ ವರ್ಗ:ವರ್ಧಿಸುವ ಅರ್ಧಚಂದ್ರ ವರ್ಗ:ಯುಪ್ರಿಟೀಸ್ ನದಿಯಲ್ಲಿರುವ ನಗರಗಳು ಮತ್ತು ಪಟ್ಟಣಗಳು ವರ್ಗ:ಇತಿಹಾಸ ವರ್ಗ:ಐತಿಹಾಸಿಕ ಸ್ಥಳಗಳು
ಎನ್ಯಾ
ಎನ್ಯಾ, ಎಂದು ಹೆಚ್ಚು ಪರಿಚಿತವಾಗಿರುವ ಐಥ್ನೆ ನಿ ಭ್ರಾವೊನೈನ್‌ (ಜನನ 17 ಮೇ 1961),ರವರು ಓರ್ವ ಐರಿಷ್‌ ಗಾಯಕಿ, ವಾದಕಿ ಹಾಗೂ ಸಂಯೋಜಕಿಯಾಗಿದ್ದಾರೆ. ಮಾಧ್ಯಮವು ಕೆಲವೊಮ್ಮೆ ಅವರನ್ನು ಆಂಗ್ಲೀಕೃತ ಹೆಸರಾದ, ಎನ್ಯಾ ಬ್ರೆನ್ನಾನ್‌ ಎಂದು ಅವರನ್ನು ಹೆಸರಿಸುತ್ತದೆ; ಎನ್ಯಾ  ಎಂಬುದು ಆಕೆಯ ಸ್ಥಳೀಯ ಭಾಷೆಯಾದ ಐರಿಷ್ ಭಾಷೆಯಲ್ಲಿ ಐಥ್ನೆ ಅನ್ನು ಉಚ್ಚರಿಸುವಿಕೆಯ ಅಂದಾಜು ಲಿಪ್ಯಂತರಣವಾಗಿದೆ. ಆಕೆ ತನ್ನ ಸಂಗೀತಮಯ ವೃತ್ತಿಜೀವನವನ್ನು 1980ರಲ್ಲಿ, ತನಿ ವೃತ್ತಿಜೀವನವನ್ನು ಅನುಸರಿಸುವ ಮುನ್ನ ತಮ್ಮ ಕುಟುಂಬದ ಬ್ಯಾಂಡ್‌ ಕ್ಲಾನ್ನಾಡ್‌ಗೆ ತಾತ್ಕಾಲಿಕವಾಗಿ ಸೇರಿದಾಗ ಆರಂಭಿಸಿದರು. 1986ರ BBC ಸರಣಿ ದ ಕೆ/ಸೆಲ್ಟ್ಸ್‌ನಲ್ಲಿ ಆಕೆ ಕಾಣಿಸಿಕೊಂಡಾಗ ವ್ಯಾಪಕ ಮನ್ನಣೆಯನ್ನು ಪಡೆದರು. ಅದಾದ ಕೆಲವೇ ಸಮಯದಲ್ಲಿ, ಆಕೆಯ 1988ರ ವಾಟರ್‌ಮಾರ್ಕ್‌ ಆಲ್ಬಂ ಆಕೆಗೆ ಅಂತರರಾಷ್ಟ್ರೀಯ ಪ್ರಸಿದ್ಧಿಯನ್ನು ದೊರಕಿಸಿಕೊಟ್ಟಿತಲ್ಲದೇ ಆಕೆ ದನಿಯ-ಏರಿಳಿತ, ಜಾನಪದ ಸಂಗೀತ, ಸಂಯೋಜಿತ ಹಿನ್ನೆಲೆ ಹಾಗೂ ಲಘು ಪ್ರತಿಧ್ವನಿಗಳಿಂದ ಕೂಡಿದ  ತನ್ನ ಏಕೈಕ ಸಂಗೀತ ಶೈಲಿಯಿಂದ ಪ್ರಸಿದ್ಧರಾದರು. ಆಕೆ 1990ರ ದಶಕ ಹಾಗೂ 2000ರ ದಶಕಗಳಲ್ಲಿ ಆಕೆ ನಿರಂತರವಾಗಿ ಯಶಸ್ಸನ್ನು ಹೊಂದುತ್ತಾ ನಡೆದರು; ಆಕೆಯ 2000ನೇ ಇಸವಿಯ ಆಲ್ಬಂ ಎ ಡೇ ವಿಥೌಟ್‌ ರೇನ್‌ ನ 15 ದಶಲಕ್ಷ ಪ್ರತಿಗಳು ಮಾರಾಟವಾದವಲ್ಲದೇ ಆಕೆಯನ್ನು 2001ರ ವಿಶ್ವದ ಅತಿ ಹೆಚ್ಚು ಮಾರಾಟವಾಗುವ ಕೃತಿಗಳ ಕಲಾವಿದೆ ಎಂದು ಹೆಸರಿಸಲಾಯಿತು. ಆಕೆಯು ಐರ್‌ಲೆಂಡ್‌ನ ಅತಿ ಹೆಚ್ಚು ಮಾರಾಟವಾಗುವ ಕೃತಿಗಳ ತನಿ ಕಲಾವಿದೆ ಹಾಗೂ ಅಧಿಕೃತವಾಗಿ ರಾಷ್ಟ್ರದ ಬ್ಯಾಂಡ್‌ U2ನ ನಂತರದ ಎರಡನೇ ಅತಿದೊಡ್ಡ ಸಂಗೀತೋತ್ಪನ್ನ ರಫ್ತುಗಳಿಗೆ ಕಾರಣವಾಗಿದ್ದಾರೆ. ಆಕೆಯ ಆಲ್ಬಂ ಮಾರಾಟವು 2009ರ, ಹಾಗೆ 70 ದಶಲಕ್ಷದಷ್ಟಿದ್ದು 26 ದಶಲಕ್ಷಕ್ಕೂ ಹೆಚ್ಚಿನ ಆಲ್ಬಂ ಮಾರಾಟ USನಲ್ಲಿ ಆಗಿದೆ. ಆಕೆಯ ಸಾಧನೆಯು ಆಕೆಗೆ, ಇತರ ಅನುಕೂಲಗಳೊಡನೆ, ನಾಲ್ಕು ಗ್ರಾಮ್ಮಿ ಪ್ರಶಸ್ತಿಗಳು ಹಾಗೂ ಅಕಾಡೆಮಿ ಪ್ರಶಸ್ತಿಗೆ ನಾಮಾಂಕಿತಗೊಳ್ಳುವಿಕೆಯ ಗೌರವ ದೊರಕಿಸಿದೆ. ತನ್ನ ಇದುವರೆಗಿನ ವೃತ್ತಿಜೀವನದಲ್ಲಿ ಆಕೆ 10 ವಿವಿಧ ಭಾಷೆಗಳಲ್ಲಿ ಹಾಡಿದ್ದಾರೆ.
ಸಂಗೀತದಲ್ಲಿ ಅಭಿವೃದ್ಧಿ ಹಾಗೂ ಕ್ಲಾನ್ನಾಡ್‌
ಎನ್ಯಾ ಡೊನೆಗಲ್‌ ಕೌಂಟಿಯಲ್ಲಿನ (ಐರಿಷ್‌ನಲ್ಲಿ ಗಾವೋತ್‌ ಡೋಬೈರ್ ಎಂದು ಕರೆಯಲ್ಪಡುವ‌) ಗ್ವೀಡೋರ್‌ ಎಂಬಲ್ಲಿ ಸಂಪೂರ್ಣವಾಗಿ ಐರಿಷ್‌-ಭಾಷಿಕ ಹಾಗೂ ಸಂಗೀತಪ್ರಿಯ ಕುಟುಂಬದ ಒಂಬತ್ತು ಮಕ್ಕಳಲ್ಲಿ ಆರನೆಯವರಾಗಿ ಜನಿಸಿದರು. ಆಕೆಯ ಹಿರಿಯರು ಐರ್‌ಲೆಂಡ್‌ನುದ್ದಕ್ಕೂ ಕಾರ್ಯಕ್ರಮ ನೀಡುತ್ತಿದ್ದ ‌ಬ್ಯಾಂಡ್‌ನಲ್ಲಿದ್ದರೆ, ಆಕೆಯ ತಂದೆ ಪಬ್‌ವೊಂದನ್ನು ತೆರೆಯುವ ಮುನ್ನ ಸ್ಲೀವ್‌ ಫಾಯ್‌ ಬ್ಯಾಂಡ್‌ನ ನಾಯಕರಾಗಿದ್ದರು ಹಾಗೂ ಆಕೆಯ ತಾಯಿ ನೃತ್ಯ ಬ್ಯಾಂಡ್‌ನಲ್ಲಿ ಸಂಗೀತ ನುಡಿಸುತ್ತಿದ್ದುದಲ್ಲದೇ ನಂತರ ಪೋಬಾಲ್ಸ್‌ಕಾಯಿಲ್‌ ಘಾವೋತ್‌ ಡೋಬೈರ್‌ನಲ್ಲಿ ಹೇಳಿಕೊಡುತ್ತಿದ್ದರು. ಚಿಕ್ಕ ವಯಸ್ಸಿನಿಂದಲೇ, ಎನ್ಯಾ ಅನೇಕ ಮೂಕಾಭಿನಯಗಳ ಮೂಲಕ ಗ್ವೀಡೋರ್‌'ನ ಸ್ಥಳೀಯ ರಂಗಮಂದಿರದಲ್ಲಿ ರಂಗದ ಮೇಲೆ ಕಾಣಿಸಿಕೊಂಡರಲ್ಲದೇ ತನ್ನ ಒಡಹುಟ್ಟಿದವರೊಡನೆ ಡೆರ್ರಿಬೆಗ್‌ನ St. ಮೇರಿ'ಸ್‌ ಚರ್ಚ್‌ನಲ್ಲಿನ ತಮ್ಮ ತಾಯಿಯ ಸಂಗೀತವೃಂದದಲ್ಲಿ ಹಾಡುತ್ತಿದ್ದರು. ಆಕೆ ಡೊನೆಗಲ್‌ ಕೌಂಟಿಯಲ್ಲಿಯ ಮಿಲ್‌ಫರ್ಡ್‌‌ನ ಲೊರೆಟೊ ಸಮುದಾಯ ಶಾಲೆಯಲ್ಲಿ ಶಿಕ್ಷಣ ಪಡೆದ ನಂತರ ಸಾಂಪ್ರದಾಯಿಕ ಪಿಯಾನೋ ವಾದಕಿಯಾಗಲು ಉದ್ದೇಶದಿಂದ ಸಂಗೀತದಲ್ಲಿ ಅಧ್ಯಯನ ಮಾಡಲು ಹಾಗೂ ಜಲವರ್ಣ ಚಿತ್ರಕಲೆಯನ್ನು ಕೂಡಾ ಅಧ್ಯಯನ ಮಾಡಲು ಮಹಾವಿದ್ಯಾಲಯಕ್ಕೆ ಸೇರಲು ಹೊರಗೆ ಹೋದರು. ಎನ್ಯಾರಿಗೆ ನಾಲ್ವರು ಸಹೋದರರು ಹಾಗೂ ನಾಲ್ವರು ಸಹೋದರಿಯರಿದ್ದಾರೆ, ಇವರಲ್ಲಿ ಕೆಲವರು ಸೇರಿ 1968ರಲ್ಲಿ ಬ್ಯಾಂಡ್‌ ಆನ್‌ ಕ್ಲಾಮ್‌ ಆಸ್‌ ಡೋಭರ್‌ ಅನ್ನು ಕಟ್ಟಿದರು. ಅವರು 1970ರ ದಶಕದಲ್ಲಿ ಆ ಬ್ಯಾಂಡ್‌ಅನ್ನು ಕ್ಲಾನ್ನಾಡ್‌ ಎಂಬುದಾಗಿ ಮರುನಾಮಕರಣ ಮಾಡಿದರು. 1980ರಲ್ಲಿ, ಎನ್ಯಾ ಕ್ಲಾನ್ನಾಡ್‌ನಲ್ಲಿ ಕೆಲಕಾಲ ಕಾರ್ಯನಿರ್ವಹಿಸಿದರು, ಬ್ಯಾಂಡ್‌ನಲ್ಲಿ ಆಕೆಯ ಒಡಹುಟ್ಟಿದವರಾದ ಮೈರೆ (ಮೋಯಾ), ಪೊಲ್‌, ಹಾಗೂ ಸಿಯಾರನ್‌ರಲ್ಲದೇ ಅವಳಿ ಚಿಕ್ಕಪ್ಪ/ದೊಡ್ಡಪ್ಪ/ಮಾವಂದಿರಾದ ನೋಯೆಲ್‌ ಹಾಗೂ ಪಾಡ್ರಾಯ್ಗ್‌ ಡುಗ್ಗನ್‌ರವರುಗಳಿದ್ದರು. ಎನ್ಯಾ 1981ರಲ್ಲಿ ಫುಯೈಮ್‌ ನ ಬಿಡುಗಡೆಯವರೆಗೆ ಆಕೆ ಅಧಿಕೃತವಾಗಿ ಗುಂಪಿನ ಭಾಗವಾಗಿರದಿದ್ದರೂ, ಶೀರ್ಷಿಕೆಯಲ್ಲಿ ತಾವು ಕಾಣಿಸಿಕೊಂಡ ಅವರ ಆಲ್ಬಂ ಕ್ರಾನ್‌‌ ಉಲ್ಲ್‌‌‌ (1980)ನಲ್ಲಿ, ಕೀಬೋರ್ಡ್‌ ನುಡಿಸಿ ಹಿನ್ನೆಲೆಗಾಯನ ನೀಡಿದ್ದರು. ಅದೇ ವರ್ಷದ ಅವಧಿಯಲ್ಲಿ, ಎನ್ಯಾರವರು ಮೈರಿಯೆಡ್‌ ನಿ ಮ್ಹಾವಾನೈ ನಾಯಕಿಯಾಗಿದ್ದ ಆಲ್ಟನ್‌ ಬ್ಯಾಂಡ್‌ ರಾಗೈರ್ನೆ ಯ ಸದಸ್ಯೆಯೂ ಆಗಿದ್ದರು. 1982ರಲ್ಲಿ, ಕ್ಲಾನ್ನಾಡ್‌ "ಥೀಮ್‌ ಫ್ರಮ್‌ ಹ್ಯಾರಿ'ಸ್‌ ಗೇಮ್‌‌,"ನಿಂದ ಪ್ರಸಿದ್ಧವಾಗುವ ಕೆಲ ಕಾಲ ಮುನ್ನ ನಿರ್ಮಾಪಕ ಹಾಗೂ ನಿರ್ವಾಹಕ ನಿಕಿ ರ್ರ್ಯಾನ್‌ ಗುಂಪನ್ನು ತೊರೆದರು ಹಾಗೂ ಎನ್ಯಾ ತನ್ನದೇ ಆದ ತನಿ ವೃತ್ತಿಜೀವನವನ್ನು ಆರಂಭಿಸಲು ಅವರೊಂದಿಗೆ ಸೇರಿದರು. ಎನ್ಯಾ ಫ್ರೆಂಚ್‌ ಭಾಷೆಯಲ್ಲಿ "ಹದ್ದು" ಎಂಬರ್ಥದ "ಐಗಲ್‌" ಎಂಬ ಹೆಸರಿನ ತಮ್ಮ ಸ್ವಂತದ್ದಾದ ಧ್ವನಿಮುದ್ರಣ ಸ್ಟುಡಿಯೋವನ್ನು ತೆರೆದರು.
ತನಿ ವೃತ್ತಿಜೀವನದ ಆರಂಭ : ದ ಫ್ರಾಗ್‌ ಪ್ರಿನ್ಸ್‌‌ ಹಾಗೂ ದ ಕೆ/ಸೆಲ್ಟ್ಸ್‌
ಎನ್ಯಾ "ಎನ್‌ ಘಾವೊತ್‌ ಆನ್‌ ಘ್ರಿಯನ್‌" (ಐರಿಷ್‌ನಲ್ಲಿ "ಸೌರ ಮಾರುತ" ಎಂಬರ್ಥದ) ಹಾಗೂ "ಮಿಸ್‌ ಕ್ಲೇರ್‌ ರಿಮೆಂಬರ್ಸ್‌" ಎಂಬೆರಡು ತನಿ ವಾದ್ಯಗೀತೆಗಳನ್ನು ಧ್ವನಿಮುದ್ರಿಸಿದರಲ್ಲದೇ ಅವನ್ನು 1984ರ ಆಲ್ಬಂ ಟಚ್‌ ಟ್ರಾವೆಲ್‌ ನೊಂದಿಗೆ ಬಿಡುಗಡೆ ಮಾಡಿದರು. ಆಕೆಯನ್ನು 1984ರ ಚಲನಚಿತ್ರ ದ ಫ್ರಾಗ್‌ ಪ್ರಿನ್ಸ್‌ ‌ಗೆಂದು ಅದೇ ಶೀರ್ಷಿಕೆಯ ಗೀತೆಗಳ ಆಲ್ಬಂನ ಮೂಲಕ ಬಿಡುಗಡೆಯಾದ ಕೆಲ ಗೀತೆಗಳನ್ನು ರಚಿಸಿದ್ದಾಗ, ಮೊದಲಿಗೆ ಎನ್ಯಾ (ಐಥ್ನೆನ ಬದಲಾಗಿ) ಎಂದೇ ಹೆಸರಿಸಲಾಗಿತ್ತು. 1987ರಲ್ಲಿ ಮತ್ತೊಂದು ಮುಂಚಿನ ಧ್ವನಿಮುದ್ರಿಕೆಯಲ್ಲಿ ಕಾಣಿಸಿಕೊಂಡರು, ಅದರಲ್ಲಿ ಎನ್ಯಾ ಸಿನೆಯಡ್‌ O'ಕಾನ್ನರ್‌'ರ ಪದಾರ್ಪಣೆಯ ಆಲ್ಬಂ, ದ ಲಯನ್‌ ಅಂಡ್‌ ದ ಕೋಬ್ರಾ ದಲ್ಲಿ (ಹಾಡುವಿಕೆಯಲ್ಲ) ಗದ್ಯವಿವರಣೆಯನ್ನು ನೀಡಿದ್ದರು. ಆಲ್ಬಂನ ಶೀರ್ಷಿಕೆಯು "ನೆವರ್‌ ಗೆಟ್‌ ಓಲ್ಡ್‌" ಗೀತೆಯಲ್ಲಿನ ಎನ್ಯಾ'ರ ಐರಿಷ್‌ ಗದ್ಯ ಪ್ಸಾಮ್ಸ್‌‌ 91:13 (KJV: "ದೌ ಷಲ್ಟ್‌ ಟ್ರೆಡ್‌ ಆನ್‌ ದ ಲಯನ್‌ ಅಂಡ್‌ ದ ಆಡರ್...")ನ ಭಾಗಶಃ ಆಂಗ್ಲ ಭಾಷಾಂತರವಾಗಿದೆ. 1986ರ BBC ಕಿರುತೆರೆ ವಾಹಿನಿಯ ಸಾಕ್ಷ್ಯಚಿತ್ರ ದ ಕೆ/ಸೆಲ್ಟ್ಸ್‌ ನ ಧ್ವನಿಸರಣಿ/ಧ್ವನಿಪಥಕ್ಕೆ ಸಂಗೀತವನ್ನು ನೀಡಲು ಎನ್ಯಾರೊಂದಿಗೆ ಕರಾರು ಮಾಡಿಕೊಳ್ಳಲಾಯಿತು. ಆಕೆ ನೀಡಿದ ಸಂಗೀತವನ್ನು ಆಕೆಯ ಪ್ರಥಮ ತನಿ ಆಲ್ಬಂ, ಎನ್ಯಾ (1987)ದಲ್ಲಿ ಸೇರಿಸಲಾಗಿತ್ತು, ಆದರೆ ಆ ಸಮಯದಲ್ಲಿ ಇದು ಅಷ್ಟೇನೂ ಗಮನ ಸೆಳೆಯಲಿಲ್ಲ. B-ಬದಿ/ಭಾಗದ ಏಕಗೀತೆ "ಎಕ್ಲಿಪ್ಸ್‌‌" ವಾಸ್ತವವಾಗಿ ಎನ್ಯಾ'ರ ಈ 1987ರ ಆಲ್ಬಂ ಎನ್ಯಾ ದ ಗೀತೆ "ಡೇಯ್‌ರೀಧ್‌ ಎನ್‌ ಟುವಾತ್‌‌"ನ ಹಿಂದುಮುಂದಾದ ಹಾಗೂ ಬದಲಾಯಿಸಲಾದ ಆವೃತ್ತಿಯಾಗಿದೆ. "ಬೋಡಿಸಿಯಾ", ಎಂಬ ಗೀತೆ ಕೂಡಾ ಇದೇ ಆಲ್ಬಂನದಾಗಿದ್ದು, ನಂತರ ದ ಫ್ಯೂಜೀಸ್‌ ತಂಡವು ತಮ್ಮ ಏಕಗೀತೆ "ರೆಡಿ ಆರ್‌ ನಾಟ್‌"ನಲ್ಲಿ (1996), ಇದನ್ನು ಅಳವಡಿಸಿದುದು ಸ್ವಲ್ಪ ಮಟ್ಟಿಗೆ ವಾತಾವರಣವನ್ನು ಕದಡಿತ್ತು, ಏಕೆಂದರೆ ತಂಡವು ಮೊದಲಿಗೆ ಎನ್ಯಾರಿಂದ ಹಾಗೂ ಆಕೆಗೆ ಕೃತಜ್ಞತೆ ಸಲ್ಲಿಸಿದ ಮಾರಿಯೋ ವಿನಾನ್ಸ್‌ರವರ ಪೂರ್ವಾನುಮತಿಯನ್ನೂ ಪಡೆಯದೇ ಅವರಿಗೆ ಕೃತಜ್ಞತೆಯನ್ನೂ ಅರ್ಪಿಸಿರಲಿಲ್ಲ. (P. ಡಿಡ್ಡಿರವರ ರ್ರ್ಯಾಪ್‌ ಅನ್ನು ಹೊಂದಿರುವ ವಿನಾನ್ಸ್‌ರ ಗೀತೆ, "I ಡೋಂಟ್‌ ವಾನ್ನಾ ನೋ"ನ ಶ್ರೇಯವನ್ನು ಅಧಿಕೃತವಾಗಿ ಎಲ್ಲಾ ಮೂವರು ಕಲಾವಿದರಿಗೂ ನೀಡಲಾಗಿದ್ದು, 2004ರಲ್ಲಿ ಹಾಟ್‌‌ 100ರ #2ನೇ ಸ್ಥಾನದಷ್ಟು ಉತ್ತುಂಗಕ್ಕೇರಿದಾಗ U.S.ನಲ್ಲಿ  ಅತ್ಯುನ್ನತ ಶ್ರೇಯಾಂಕಿತವಾದ ಎನ್ಯಾ'ರ ಏಕಗೀತೆಯಾಗಿತ್ತು).
ಅಂತರರಾಷ್ಟ್ರೀಯ ಪ್ರಗತಿ/ಮುನ್ನಡೆ: ವಾಟರ್‌ಮಾರ್ಕ್‌, ಷೆಫರ್ಡ್‌ ಮೂನ್ಸ್ ‌‌ ಹಾಗೂ ದ ಮೆಮೋರಿ ಆಫ್‌ ಟ್ರೀಸ್‌
ಎನ್ಯಾರು ಜನಪ್ರಿಯ ಗೀತೆ "ಒರಿನೋಕೋ ಫ್ಲೋ" (ಕೆಲವೊಮ್ಮೆ ತಪ್ಪಾಗಿ "ಸೇಯ್ಲ್‌ ಅವೇ" ಎಂದು ಕರೆಯಲ್ಪಡುವ)ವನ್ನು ಹೊಂದಿರುವ ಆಲ್ಬಂ ವಾಟರ್‌ಮಾರ್ಕ್ ‌ನ ಮೂಲಕ 1988ರಲ್ಲಿ ತಮ್ಮ ವೃತ್ತಿಜೀವನದಲ್ಲಿ ಅದ್ಭುತ ಮುನ್ನಡೆ ಸಾಧಿಸಿದರು. ಜೇ ಟೈರೀರ/ಯನ್ನು ಹೊಂದಿರುವ, ಒರಿನೋಕೋ ಸ್ಟುಡಿಯೋಸ್‌ (ಈಗ ಮಿಲೋಕೋ ಸ್ಟುಡಿಯೋಸ್‌)ನಲ್ಲೇ ರಚಿತವಾದ ಕಾರಣ ಅದರ ಮೇಲೆ ಆಧಾರಿತವಾಗಿ ತನ್ನ ಹೆಸರನ್ನು ಪಡೆದಿದೆ ಎಂದು ಭಾವಿಸಲಾದ "ಒರಿನೋಕೋ ಫ್ಲೋ", ಯುನೈಟೆಡ್‌ ಕಿಂಗ್‌ಡಮ್‌ನ ಚಾರ್ಟ್‌ಗಳಲ್ಲಿ ಅಗ್ರಸ್ಥಾನ ಪಡೆದುದದಲ್ಲದೇ‌, ಜರ್ಮನಿಯಲ್ಲಿ 2ನೇ ಸ್ಥಾನ ಪಡೆದಿತ್ತು ಹಾಗೂ ವಾಟರ್‌ಮಾರ್ಕ್‌ ಆಲ್ಬಂನ ಹನ್ನೊಂದು ದಶಲಕ್ಷ ಪ್ರತಿಗಳು ಮಾರಾಟವಾದುವು. ಮೂರು ವರ್ಷಗಳ ನಂತರ, ಆಕೆ ಮತ್ತೊಂದು ಜನಪ್ರಿಯ ಆಲ್ಬಂ, ಷೆಫರ್ಡ್‌ ಮೂನ್ಸ್‌‌ ಅನ್ನು, ರಚಿಸಿದಾಗ ಅದು ಹನ್ನೆರಡು ದಶಲಕ್ಷ ಪ್ರತಿಗಳು ಮಾರಾಟವಾದವಲ್ಲದೇ ಎನ್ಯಾಗೆ ಅವರ ಪ್ರಥಮ ಗ್ರಾಮ್ಮಿ ಪ್ರಶಸ್ತಿಯನ್ನು ತಂದುಕೊಟ್ಟಿತು. "ಆನ್‌ ಯುವರ್‌ ಶೋರ್‌" ಹಾಗೂ "ಎಕ್ಸೈಲ್‌" (ವಾಟರ್‌ಮಾರ್ಕ್‌ ನಿಂದ) ಹಾಗೂ "ಎಪೋನಾ" (ಎನ್ಯಾ ದಿಂದ) ಗೀತೆಗಳನ್ನು 1991ರ ಚಿತ್ರ L.A. ಸ್ಟೋರಿ ನಲ್ಲಿ ಅಳವಡಿಸಲಾಗಿತ್ತು. ರಾಬಿನ್‌ ವಿಲಿಯಮ್ಸ್‌‌ರ ಚಲನಚಿತ್ರ ಟಾಯ್ಸ್‌‌ ನ ಧ್ವನಿಸರಣಿ/ಧ್ವನಿಪಥದಲ್ಲಿ "ಎಬುಡೇ"ಯನ್ನು ಅಳವಡಿಸಲಾಗಿದ್ದರೆ, 1990ರ ಗ್ರೀನ್‌ ಕಾರ್ಡ್ ‌‌‌ ಚಲನಚಿತ್ರವು "ರಿವರ್‌", "ವಾಟರ್‌ಮಾರ್ಕ್‌", ಹಾಗೂ "ಸ್ಟಾರ್ಮ್ಸ್‌ ಇನ್‌ ಆಫ್ರಿಕಾ"ಗಳನ್ನು ಹೊಂದಿತ್ತು. "ಬುಕ್‌ ಆಫ್‌ ಡೇಸ್‌‌"ಅನ್ನು ಫಾರ್‌ ಅಂಡ್‌ ಅವೇ ಚಲನಚಿತ್ರದಲ್ಲಿ ಪ್ರಮುಖವಾಗಿ ಅಳವಡಿಸಿದುದಲ್ಲದೇ, ಚಲನಚಿತ್ರಕ್ಕೆಂದೇ ಆಂಗ್ಲ-ಸಾಹಿತ್ಯಕ ಆವೃತ್ತಿಯನ್ನು ರಚಿಸಿ 1993ರ ನಂತರದ ಷೆಫರ್ಡ್‌ ಮೂನ್ಸ್‌‌  ಆಲ್ಬಂನ ಎಲ್ಲಾ ಪ್ರತಿಗಳಲ್ಲಿ ಹಳೆಯ ಗೇಲಿಕ್‌-ಭಾಷಿಕ ಆವೃತ್ತಿಯನ್ನು ಬದಲಾಯಿಸಲಾಗಿತ್ತು. 1993ರಲ್ಲಿ, ಆಕೆಯ ಷೆಫರ್ಡ್‌ ಮೂನ್ಸ್‌‌ ನ "ಮಾರ್ಬಲ್‌ ಹಾಲ್ಸ್‌"ನ ಧ್ವನಿಮುದ್ರಣವನ್ನು ಮಾರ್ಟಿನ್‌ ಸ್ಕಾರ್ಸೆಸೆರವರ ಚಲನಚಿತ್ರ, ದ ಏಜ್‌ ಆಫ್‌ ಇನ್ನೋಸೆನ್ಸ್‌ ನಲ್ಲಿ ಅಳವಡಿಸಲಾಗಿತ್ತು. 1992ರಲ್ಲಿ, "ಪೋಟ್ರೈಟ್‌ (ಔಟ್‌ ಆಫ್‌ ದ ಬ್ಲ್ಯೂ)" ಎಂದು ಮರುನಾಮಕರಣಗೊಳಿಸಿದ "ಪೋಟ್ರೈಟ್‌"ನ ದೀರ್ಘಾವಧಿಯ ಬದಲಿಸಿದ ಆವೃತ್ತಿಯನ್ನು ಸೇರಿಸಿ ಎನ್ಯಾ ಆಲ್ಬಂನ ಮರು-ಪ್ರತೀಕರಣವನ್ನು ದ ಕೆ/ಸೆಲ್ಟ್ಸ್‌  ಎಂಬ ಹೆಸರಿನಿಂದ ಬಿಡುಗಡೆ ಮಾಡಲಾಯಿತು. ಷೆಫರ್ಡ್‌ ಮೂನ್ಸ್‌ ‌ನ ಬಿಡುಗಡೆಯ ನಾಲ್ಕು ವರ್ಷಗಳ ನಂತರ, ಆಕೆ ದ ಮೆಮೋರಿ ಆಫ್‌ ಟ್ರೀಸ್‌ (1995)ಅನ್ನು ಬಿಡುಗಡೆ ಮಾಡಿದರು, UK ಹಾಗೂ ಜರ್ಮನಿಗಳಲ್ಲಿನ ಮತ್ತೊಂದು ಅಗ್ರ ಐದು/ಟಾಪ್‌ ಫೈವ್‌, ಅಲ್ಲದೇ U.S. ಏಕಗೀತೆಗಳ ಆಕೆಯ ಪ್ರಥಮ ಅಗ್ರ 10 ಆಲ್ಬಂಗಳಲ್ಲಿ ಅದೇ ಆಲ್ಬಂನಿಂದ ಬಿಡುಗಡೆಯಾದವೆಂದರೆ "ಎನಿವೇರ್‌ ಈಸ್‌‌" ಹಾಗೂ "ಆನ್‌ ಮೈ ವೇ ಹೋಮ್‌".
ಎ ಡೇ ವಿಥೌಟ್‌ ರೇನ್ ‌ ಹಾಗೂ ಲಾರ್ಡ್‌ ಆಫ್‌ ದ ರಿಂಗ್ಸ್ ‌
ಐದು-ವರ್ಷಗಳ ಬಿಡುವಿನ ನಂತರ, ಎನ್ಯಾ 37 ನಿಮಿಷಗಳಷ್ಟು ಹೊಸ ಅಂಶಗಳನ್ನು ಹೊಂದಿರುವ (U.S. ಆವೃತ್ತಿಯಲ್ಲಿ 34 ನಿಮಿಷಗಳು) ಎ ಡೇ ವಿಥೌಟ್‌ ರೇನ್‌ ಎಂಬ ಆಲ್ಬಂ ಅನ್ನು 2000ರಲ್ಲಿ ಬಿಡುಗಡೆಗೊಳಿಸಿದರು. ಇದು ಎನ್ಯಾ'ರ ಇದುವರೆಗಿನ ಅತ್ಯಂತ ಯಶಸ್ವೀ ಆಲ್ಬಂ ಆಗಿದ್ದು U.S. ಬಿಲ್‌ಬೋರ್ಡ್‌‌ 200 ಚಾರ್ಟ್‌ನಲ್ಲಿ ಎರಡನೇ ಸ್ಥಾನಕ್ಕೇರಿದೆ. ಮೊದಲ ಏಕಗೀತೆ, "ಓನ್ಲೀ ಟೈಮ್‌"ಅನ್ನು, ಸ್ವೀಟ್‌ ನವೆಂಬರ್‌ ಎಂಬ ಚಲನಚಿತ್ರದಲ್ಲಿ ಬಳಸಲಾಗಿದ್ದು 2000ರ ಉತ್ತರಭಾಗದಲ್ಲಿ U.S. ರೇಡಿಯೋ ಏರ್‌ಪ್ಲೇ ಪ್ರಶಸ್ತಿ ಗಳಿಸಿದೆ/ನಲ್ಲಿ ಉತ್ತಮ ಪ್ರಸಾರ ಗಳಿಸಿದೆ. ಮೇ 2001ರಲ್ಲಿ, NBCಯು "ಓನ್ಲೀ ಟೈಮ್‌"ಅನ್ನು ತಮ್ಮ ಕಿರುತೆರೆ ಸರಣಿ ಫ್ರೆಂಡ್ಸ್‌ ನೊಂದಿಗೆ ಪ್ರಸರಿಸಲಾಗುವ ಜಾಹಿರಾತಿನೊಂದಿಗೆ ಪ್ರದರ್ಶಿಸಲು ಆರಂಭಿಸಿದ್ದುದು, ಗೀತೆಯು ಅಗ್ರ-40 ರೇಡಿಯೋಗಳಲ್ಲಿ ಪ್ರಸಾರ ಹೊಂದಲು ಅವಕಾಶ ನೀಡಿತು. ಸೆಪ್ಟೆಂಬರ್‌ 11, 2001ರ ದಾಳಿಗಳ ನಂತರ, "ಓನ್ಲೀ ಟೈಮ್‌"ಅನ್ನು ದಾಳಿಗಳ ಬಗೆಗಿನ ಅನೇಕ ರೇಡಿಯೋ ಹಾಗೂ ಕಿರುತೆರೆ ವರದಿಗಳಲ್ಲಿ ಧ್ವನಿಸರಣಿ/ಧ್ವನಿಪಥವನ್ನಾಗಿ ಬಳಸಲಾಗಿತ್ತು. ಎನ್ಯಾ ಮೊದಲಿಗೆ ವಿಶೇಷತಃ ಆವೃತ್ತಿಗಳನ್ನು ದಾಳಿಗಳ ಧ್ವನಿಸ್ಫುರಣಗಳ ಹೊಂದಿಕೆಯೊಂದಿಗೆ ಮೂಡಿಸಿದ "ಓನ್ಲೀ ಟೈಮ್‌"ನ ಕಳ್ಳತಯಾರಿಕೆಯ ಸಮಯದಲ್ಲಿ ಈ ಬಳಕೆಯನ್ನು ವಿರೋಧಿಸಿದರು. ಎನ್ಯಾ ಅಂತಿಮವಾಗಿ ಗೀತೆಯ ವಿಶೇಷ ಆವೃತ್ತಿ, ಹಾಗೂ ಪಾಪ್‌ ಮಿಕ್ಸ್‌ ಒಂದನ್ನು ಹೊಂದಿದ್ದ ಮ್ಯಾಕ್ಸಿ ಏಕಗೀತೆಗಳನ್ನು 20 ನವೆಂಬರ್‌ 2001ರಂದು ಬಿಡುಗಡೆ ಮಾಡಿ ಅದರ ಆದಾಯವನ್ನು ಬಲಿಯಾದವರ ಕುಟುಂಬದವರಿಗೆ ದಾನಮಾಡಿದರು. "ಓನ್ಲೀ ಟೈಮ್‌" U.S. ಹಾಟ್‌‌ 100ನಲ್ಲಿ 10ನೇ ಸ್ಥಾನ, ಪಾಪ್‌ ಚಾರ್ಟ್‌ನಲ್ಲಿ 12ನೇ ಸ್ಥಾನ ಹಾಗೂ ಅಡಲ್ಟ್‌ ಕಾಂಟೆಂಪೋರರಿ ಹಾಗೂ ಹಾಟ್‌ ಅಡಲ್ಟ್‌ ಕಾಂಟೆಂಪೋರರಿ ಚಾರ್ಟ್‌ಗಳಲ್ಲಿ ಮೊದಲನೇ ಸ್ಥಾನಗಳನ್ನು ಗಳಿಸಿದೆ. ಜರ್ಮನಿಯಲ್ಲಿ, "ಓನ್ಲೀ ಟೈಮ್‌" ಜರ್ಮನ್‌ ಏಕಗೀತೆ ಚಾರ್ಟ್‌ಗಳಲ್ಲಿ 1ನೇ ಸ್ಥಾನಕ್ಕೆ ಮರುಪ್ರವೇಶಿಸಿತಲ್ಲದೇ ಎ ಡೇ ವಿಥೌಟ್‌ ರೇನ್‌ ಆಲ್ಬಂ ಕೆಲ ವಾರಗಳ ನಂತರ ಮೊದಲನೇ ಸ್ಥಾನ ತಲುಪಿತು. ಎನ್ಯಾ ಜರ್ಮನಿಯಲ್ಲಿ 2001ರಲ್ಲಿ ಅತ್ಯಂತ ಹೆಚ್ಚು ಮಾರಾಟವಾಗುವ ಅಂತರರಾಷ್ಟ್ರೀಯ ಏಕಗೀತೆಗಳಿಗೆ ನೀಡುವ ಎಕೋ ಪ್ರಶಸ್ತಿಯನ್ನು ಗಳಿಸಿದರಲ್ಲದೇ, ಅತ್ಯಂತ ಹೆಚ್ಚು ಮಾರಾಟವಾಗುವ ಆಲ್ಬಂನ ಪ್ರಶಸ್ತಿಗೆ ನಾಮಾಂಕಿತ ಪಡೆದಿದ್ದರು. 2001ರಲ್ಲಿ, ಲಾರ್ಡ್‌ ಆಫ್‌ ದ ರಿಂಗ್ಸ್‌ ಚಲನಚಿತ್ರ ತ್ರಯಗಳ ಮೊದಲ ಕಂತಾದ ಫೆಲೋಷಿಪ್‌ ಆಫ್‌‌ ದ ರಿಂಗ್‌‌ ನಲ್ಲಿ ಅಳವಡಿಸಲಾಗಿದ್ದ, ಹಾಗೂ ಜರ್ಮನ್‌ ಚಾರ್ಟ್‌ಗಳಲ್ಲಿ ಮೊದಲನೇ ಸ್ಥಾನಕ್ಕೆ ಪ್ರವೇಶಿಸಿದ ಎರಡನೇ ಅನುಗತ ಏಕಗೀತೆಯಾಗಿದ್ದ  ಎನ್ಯಾ "ಮೇ ಇಟ್‌ ಬಿ"ಅನ್ನು, ಧ್ವನಿ ಮುದ್ರಿಸಿದರು. ಇದರ ವಿಡಿಯೋದಲ್ಲಿ ಪೀಟರ್‌ ಜ್ಯಾಕ್ಸನ್‌ ಚಲನಚಿತ್ರದ ಸನ್ನಿವೇಶಗಳನ್ನೂ ಅಳವಡಿಸಿಕೊಳ್ಳಲಾಗಿದೆ. ಎನ್ಯಾ, ತಾವೇ-ಒಪ್ಪಿಕೊಂಡ ಹಾಗೆ ಸಾವಕಾಶವಾಗಿ ಸಂಗೀತವನ್ನು ಸಂಯೋಜಿಸುತ್ತಾರೆ. "ಸುಮಿರೆಗ್ಯುಸಾ" ("ವೈಲ್ಡ್‌ ವಯೊಲೆಟ್‌") ಎಂಬ ನವೀನ ಗೀತೆಯು ರೋಮಾ ರ್ರ್ಯಾನ್‌ರ ಜಪಾನೀ ಕವಿತೆಯ ಮೇಲೆ ಆಧಾರಿತವಾಗಿದೆ. ಸೆಪ್ಟೆಂಬರ್‌ 2004ರಲ್ಲಿ, ಜಪಾನ್‌‌‌ನ ಪ್ಯಾನಾಸೋನಿಕ್‌/ಪೆನಾಸೋನಿಕ್‌ನ ಜಾಹಿರಾತು ಅಭಿಯಾನದ ಭಾಗವಾಗಿ ಗೀತೆಯನ್ನು ಬಳಸಲಾಗಿತ್ತು. ವಾರ್ನರ್‌ ಮ್ಯೂಸಿಕ್‌ ಜಪಾನ್‌‌ ಎನ್ಯಾ'ರ ಮುಂದಿನ ಆಲ್ಬಂಅನ್ನು ಜಪಾನ್‌‌‌ನಲ್ಲಿ ನವೆಂಬರ್‌ ಮಧ್ಯದಲ್ಲಿ ಬಿಡುಗಡೆ ಮಾಡಲು ನಿಗದಿಪಡಿಸಿದೆ ಎಂದು ಹೇಳಿಕೆ ನೀಡಿತ್ತು. ಎನ್ಯಾ ಸೆಪ್ಟೆಂಬರ್‌ 19ರಂದು ತನ್ನ ಅಧಿಕೃತ ಜಾಲತಾಣದಲ್ಲಿ ಪತ್ರಿಕಾ ಹೇಳಿಕೆ ಬಿಡುಗಡೆ ಮಾಡಿ ಇದೊಂದು ತಪ್ಪು ಹೇಳಿಕೆಯಾಗಿದ್ದು, ಯಾವುದೇ ಹೊಸ ಆಲ್ಬಂಅನ್ನು ಸದ್ಯದಲ್ಲಿ ಹೊರತರುವುದಿಲ್ಲವೆಂದಿದ್ದರು.
ಸಂಗೀತದ ಶೈಲಿ ಹಾಗೂ ಇತರೆ ಯೋಜನೆಗಳು
ಆಕೆಯ ಬಹಳಷ್ಟು ಸಂಗೀತ ಕಾರ್ಯಕ್ರಮಗಳು ಸಾಂಪ್ರದಾಯಿಕ ಐರಿಷ್‌, ಕೆಲ್ಟಿಕ್‌ ಹಾಗೂ ಅಭಿಜಾತ ಸಂಗೀತದ ಪ್ರಭಾವಗಳನ್ನು ಬಿಂಬಿಸುತ್ತವೆ. ಸಂಗೀತ ತಂಡವಾಗಿ, ಎನ್ಯಾ ಮೂರು ಮಂದಿಯೊಂದಿಗಿನ ಸಹಭಾಗಿತ್ವವನ್ನು ಪ್ರತಿನಿಧಿಸುತ್ತಾರೆ : ಸಂಗೀತವನ್ನು ಸಂಯೋಜಿಸಿ ಪ್ರದರ್ಶಿಸುವ ಸ್ವಯಂ ಎನ್ಯಾ; ಆಲ್ಬಂಗಳನ್ನು ನಿರ್ಮಿಸುವ ನಿಕಿ ರ್ರ್ಯಾನ್‌; ಹಾಗೂ ಎನ್ಯಾ ತಾವೇ ಸಾಹಿತ್ಯ ರಚಿಸುವ ಗೇಲಿಕ್‌ಅನ್ನು ಹೊರತುಪಡಿಸಿ ವಿವಿಧ ಭಾಷೆಗಳಲ್ಲಿ ಸಾಹಿತ್ಯವನ್ನು ರಚಿಸುವ ರೋಮಾ ರ್ರ್ಯಾನ್. ಎನ್ಯಾ ತಮ್ಮ ಸಂಗೀತದಲ್ಲಿ ನಿರ್ದಿಷ್ಟವಾಗಿ ಸೂಚಿಸದ ಹೊರತು ಎಲ್ಲಾ ತಾಳವಾದ್ಯಗಳು, ವಾದ್ಯಗಳು ಹಾಗೂ ಹಾಡುಗಾರಿಕೆಯನ್ನು ಹೊಂದಿರುತ್ತಾರೆ. ಕೆಲ ನಿರ್ದಿಷ್ಟ ಗೀತೆಗಳಲ್ಲಿ ತಂತಿ ವಾದ್ಯಗಳನ್ನು ಬಳಸಲಾಗಿದೆಯಾದರೂ, ಆಕೆಯ ಬಹುತೇಕ ಸಂಗೀತವನ್ನು ಸಂಯೋಜಕ ವಿದ್ಯುನ್ಮಾನ ವಾದ್ಯದ ಮೂಲಕ ಮೂಡಿಸಲಾಗುತ್ತದೆ. ಆಕೆಯ ವಿಶಿಷ್ಟ ಛಾಪನ್ನು 80ರಷ್ಟು ಬಾರಿ ಏರಿಳಿತವನ್ನು ಮೂಡಿಸುವುದರ ಮೂಲಕ ಸಾಧಿಸಲಾಗುತ್ತದೆ. ಆಕೆಯ ಅಂಕಿತ ರಾಗವು ವ್ಯಾಪಕ ಬಹು-ಪಥೀಯ ಹಾಡುಗಾರಿಕೆಯೊಂದಿಗಿನ ಸರಳ ವ್ಯವಸ್ಥೆಗಾಗಿ ಪ್ರಸಿದ್ಧವಾಗಿದೆ. ಆಕೆ ಸಂದರ್ಶನವೊಂದರಲ್ಲಿ ತನ್ನ ದನಿಯನ್ನು ಒಮ್ಮೆ ಸುಮಾರು 500 ಬಾರಿ ಏರಿಳಿಸಿರುವುದಾಗಿ ಹೇಳಿದ್ದರು. ಪ್ರತಿ ಹಾಡುಗಾರಿಕೆಯನ್ನು ಪ್ರತ್ಯೇಕವಾಗಿ ನಡೆಸಿದರೂ, ಎಲ್ಲಾ ದನಿಗಳೂ ಎನ್ಯಾರದ್ದೇ ಆದರೂ ನಂತರ ಅವುಗಳನ್ನು ಅವಾಸ್ತವ ಸಂಗೀತ ಮಂಡಲಿಯೆಂಬಂತೆ ಒಟ್ಟಾಗಿ ವಿವಿಧ ಸ್ತರಗಳಲ್ಲಿ ಸಂಯೋಜಿಸಲಾಗುತ್ತದೆ. ವಾಟರ್‌ಮಾರ್ಕ್‌ ಆಲ್ಬಂನ "ಕರ್ಸಮ್‌ ಫರ್ಫಿಷಿಯೋ"ದಲ್ಲಿ, ಎನ್ಯಾರು ಮಧ್ಯಂತರ C/ಸ ಕೆಳಗಿನ ಅಷ್ಟಮವಾದ C/ಸವನ್ನು ತಲುಪುತ್ತಾರೆ. ನಂತರ ಆ ಕೃತಿಯಲ್ಲಿ, ತ್ರಿಗುಣ ಸ್ಥಾಯಿಯ ಉನ್ನತ A-ಅರ್ಧಮಂದ್ರ ಸ್ವರದಲ್ಲಿ ಆಕೆ ಹಾಡಿದ್ದಾರೆ. ಆಕೆಯನ್ನು ಮಧ್ಯಮ-ಶಾರೀರದ ಗಾಯಕಿ ಎನ್ನಲಾಗುತ್ತದೆ. ಅಮರಂಟೈನ್ ‌ ಆಲ್ಬಂನಲ್ಲಿ, ಎನ್ಯಾ ಜಪಾನೀ ಹಾಗೂ ರೋಮಾ ರ್ರ್ಯಾನ್‌ರು ಶೋಧಿಸಿದ ಲಾಕ್ಸಿಯನ್‌ ಭಾಷೆಗಳಲ್ಲಿ ಹಾಡಿದ್ದಾರೆ. ಆಕೆ ಬಹಳಷ್ಟು ಗೀತೆಗಳನ್ನು ಗೀತೆಗಳು ಆಂಗ್ಲದಲ್ಲಿ ಹಾಡಿದ್ದರೂ, ಎನ್ಯಾ'ರ ಗೀತೆಗಳಲ್ಲಿ ಕೆಲವನ್ನು ಸಂಪೂರ್ಣವಾಗಿ ಐರಿಷ್‌ ಅಥವಾ ಲ್ಯಾಟಿನ್‌ಗಳಲ್ಲಿ ಹಾಡಲಾಗಿದೆ. ಎನ್ಯಾ ವೆಲ್ಷ್‌, ಸ್ಪ್ಯಾನಿಷ್‌, ಫ್ರೆಂಚ್‌‌, ಹಾಗೂ J. R. R. ಟೋಲ್ಕಿಯೆನ್‌/ಟೋಲ್ಕೇನ್‌ರಿಂದ ರಚಿತವಾದ ಭಾಷೆಗಳಲ್ಲಿಯೂ ಸಂಪೂರ್ಣವಾಗಿ ಅಥವಾ ಭಾಗಶಃ ರಚಿತವಾದ ಗೀತೆಗಳನ್ನು ಕೂಡಾ ಹಾಡಿದ್ದಾರೆ. ಎನ್ಯಾ 1991'ರ "ಲಾಥ್ಲಾರಿಯೆನ್‌" (ವಾದ್ಯಸಂಗೀತ), 2001'ರ "ಮೇ ಇಟ್‌ ಬಿ" (ಆಂಗ್ಲ ಹಾಗೂ ಕ್ವೆನ್ಯಾಗಳಲ್ಲಿ ಹಾಡಲಾದ), ಹಾಗೂ "ಅನಿರಾನ್‌" (ಸಿಂಡರಿನ್‌ನಲ್ಲಿ)ಗಳೂ ಸೇರಿದಂತೆ J. R. R. ಟೋಲ್ಕಿಯೆನ್‌/ಟೋಲ್ಕೇನ್‌'ರ ದ ಲಾರ್ಡ್‌ ಆಫ್‌ ದ ರಿಂಗ್ಸ್ ‌ಗೆ ಸಂಬಂಧಿಸಿದ ಗೀತೆಗಳನ್ನು ಕೂಡಾ ಹಾಡಿದ್ದಾರೆ ಹಾಗೂ ಆಕೆ ಸಂಯೋಜಿಸಿದ ಕೊನೆಯ ಎರಡು ಗೀತೆಗಳನ್ನು ಪೀಟರ್‌ ಜ್ಯಾಕ್ಸನ್‌'ರ ಚಲನಚಿತ್ರ ದ ಲಾರ್ಡ್‌ ಆಫ್‌ ದ ರಿಂಗ್ಸ್‌: ದ ಫೆಲೋಷಿಪ್‌ ಆಫ್‌‌ ದ ರಿಂಗ್‌‌ ನ ಧ್ವನಿಸರಣಿ/ಧ್ವನಿಪಥದಲ್ಲಿ ಸೇರಿಸಲಾಗಿದೆ. ಎನ್ಯಾ ಅನೇಕ ಕಿರುತೆರೆ ಕಾರ್ಯಕ್ರಮಗಳಲ್ಲಿ ಹಾಗೂ ಸಭೆ ಸಮಾರಂಭಗಳಲ್ಲಿ ಲೈವ್‌ ಕಾರ್ಯಕ್ರಮಗಳನ್ನು ನೀಡಿದ್ದಾರೆ (ಲೆಟರ್‌ಕೆನ್ನಿಯಲ್ಲಿ ನಡೆದ ಬ್ರೆನ್ನಾನ್‌ ಕುಟುಂಬಕ್ಕೆ ಅಭಿನಂದನೆ/ಶ್ರದ್ಧಾಂಜಲಿ ಸಲ್ಲಿಕೆ ಸಮಾರಂಭಕ್ಕೆ ಸಮಕಾಲೀನವಾಗಿ ಗಾವೋತ್‌ ಡೋಬೈರ್‌ನಲ್ಲಿ 2005ರ ಬೇಸಿಗೆಯಲ್ಲಿ ನೀಡಿದ್ದ ಕಾರ್ಯಕ್ರಮ ಆಕೆಯ ತೀರ ಇತ್ತೀಚಿನ ಕಾರ್ಯಕ್ರಮ), ಆದರೂ ಆಕೆ ಸಂಗೀತ ಕಛೇರಿಯನ್ನು ಇದುವರೆಗೂ ನೀಡಿಲ್ಲ. ಎಂದಾದರೊಮ್ಮೆ ಮಾಡಲು ಉತ್ಸುಕವಾಗಿರುವುದಾಗಿ ಹೇಳಿದ್ದರೂ ಅದು ತನಗೆ ಸವಾಲಾಗಿರುತ್ತದೆ ಎಂದಿದ್ದಾರೆ. ಅವರಿಗೆ ಗ್ರಾಮ್ಮಿ ಪ್ರಶಸ್ತಿ ದೊರಕಿದ್ದ "ಅತ್ಯುತ್ತಮ ನವಯುಗೀಯ ಆಲ್ಬಂ"ಗಾಗಿಯಾದರೂ, ಎನ್ಯಾ ತಮ್ಮ ಸಂಗೀತವನ್ನು ನವಯುಗೀಯ ಪ್ರಭೇದಕ್ಕೆ ಸೇರಿದ್ದೆಂದು ವೈಯಕ್ತಿಕವಾಗಿ ವರ್ಗೀಕರಿಸಲಿಚ್ಛಿಸುವುದಿಲ್ಲ. ಆಕೆಯನ್ನು ತಮ್ಮ ಸಂಗೀತವನ್ನು ಯಾವ ಪ್ರಭೇದವೆಂದು ವರ್ಗೀಕರಿಸುವಿರಿ ಎಂದು ಕೇಳಿದಾಗ ಆಕೆ "ಎನ್ಯಾ" ಎಂದು ಪ್ರತ್ಯುತ್ತರ ನೀಡಿದ್ದರು.
ಆಯ್ದ ಧ್ವನಿಮುದ್ರಿಕೆ ಪಟ್ಟಿ
ಸ್ಟುಡಿಯೋ ಆಲ್ಬಂಗಳು
ವೈಯಕ್ತಿಕ ಜೀವನ
ತಮ್ಮ ಕುಟುಂಬದ ಬ್ಯಾಂಡ್‌ ಕ್ಲಾನ್ನಾಡ್‌ನ ಸದಸ್ಯೆಯಾಗಿ ಎನ್ಯಾ ನಿರ್ಮಾಪಕ/ನಿರ್ವಾಹಕ ನಿಕಿ ರ್ರ್ಯಾನ್‌ರೊಂದಿಗೆ ಸ್ನೇಹ ಬೆಳೆಸಿದ್ದರು. ರ್ರ್ಯಾನ್‌ರೊಂದಿಗೆ ಏಳು ವರ್ಷಗಳ ಕೆಲಸ ಮಾಡಿದ ಬಳಿಕ, ಕ್ಲಾನ್ನಾಡ್‌ ಮತ್ತೋರ್ವ ನಿರ್ಮಾಪಕರನ್ನು ಹುಡುಕತೊಡಗಿತು. ಬ್ಯಾಂಡ್‌ನ ಮುಂದಿನ ಪ್ರಚಾರದ ಬಗೆಗಿನ ಭಿನ್ನಾಭಿಪ್ರಾಯವು ತಂಡದಲ್ಲಿ ಉಗ್ರ ಒಡಕು ತಂದಿತ್ತು ರ್ರ್ಯಾನ್‌ ಹಾಗೂ ಎನ್ಯಾರು ಕ್ಲಾನ್ನಾಡ್‌ನ ಸಖ್ಯ ತೊರೆದು ತನಿ ವೃತ್ತಿಜೀವನದಲ್ಲಿ ತೊಡಗುವಂತೆ ಮಾಡಿತು. ಈ ಒಡಕಿನ ನಂತರ ನಿಕಿ ಹಾಗೂ ರೋಮಾ ರ್ರ್ಯಾನ್‌ರೊಂದಿಗೆ ಹೊರನಡೆದು ಷೆಡ್‌ವೊಂದರಲ್ಲಿ ಸಣ್ಣ ಸ್ಟುಡಿಯೋವೊಂದನ್ನು ನಿರ್ಮಿಸಿದರು. ಎನ್ಯಾ ಕೊಂಚ ಆದಾಯವನ್ನು ಪಡೆಯಲು ಪಿಯಾನೋ ತರಬೇತಿಯನ್ನು ಕೊಡತೊಡಗಿದರೆ, ರ್ರ್ಯಾನ್‌ಗಳು ಪ್ರೇರಣೆಗೋಸುಗ ಕಾಯತೊಡಗಿದರು. ಅಂತಿಮವಾಗಿ BBCನಿಂದ ಬಂದ ಕರೆ ದ ಸೆಲ್ಟ್ಸ್‌ ಕಿರುತೆರೆ ಸಾಕ್ಷ್ಯಚಿತ್ರ  ಸರಣಿಗೆ ಸಂಗೀತ ಸಂಯೋಜಿಸಲು, ಹಾಗೂ ಸಾವಕಾಶವಾಗಿ ಬೃಹತ್‌ ಯಶಸ್ಸು ಬರಲು ಕಾರಣವಾಯಿತು. ವಾಟರ್‌ಮಾರ್ಕ್‌ ನೊಂದಿಗೆ ಆರಂಭಿಸಿ, ಎನ್ಯಾ ದುಷ್ಟ ಉದ್ದೇಶದ ವ್ಯಕ್ತಿಗಳ ಗಮನ ಸಳೆಯಲು ತೊಡಗಿದಾಗ, ಅವರಲ್ಲಿ ಕೆಲವರು ಆಕೆಯ ಕೋಟೆಮನೆಯೊಳಗೆ ನುಗ್ಗಿ ಅಲ್ಲಿನ ಕೆಲ ಸಿಬ್ಬಂದಿಗಳ ಮೇಲೆ ಆಕ್ರಮಿಸಲು ಯಶಸ್ವಿಯಾಗಿದ್ದರು. ಅದರ ಪರಿಣಾಮವಾಗಿ, ಎನ್ಯಾ ಅಂದಾಜು €250,000ರಷ್ಟು ಮೊತ್ತವನ್ನು ಡಬ್ಲಿನ್‌ ಕೌಂಟಿಯ ಕಿಲ್ಲಿನೇಯಲ್ಲಿನ ಮಾಂಡರ್ಲೆ ಕ್ಯಾಸಲ್‌ (ಆಕೆಯ ಅಚ್ಚುಮೆಚ್ಚಿನ ಕಾದಂಬರಿ ಹಾಗೂ ಕಪ್ಪು-ಬಿಳುಪು ಮ್ಯಾಕ್ಸಿಮ್‌ ಡೇ ವಿಂಟರ್‌'ರ ಚಲನಚಿತ್ರ ರೆಬೆಕ್ಕಾ ದ ಹೆಸರಿಂದ ಪ್ರೇರಿತರಾಗಿ ಹೆಸರಿಸಿದ್ದ) ಎಂಬ ಆಕೆಯ ಗೃಹಕ್ಕೆ ರಕ್ಷಣೆ ಒದಗಿಸಲು ವೆಚ್ಚ ಮಾಡಬೇಕಾಯಿತು. 1996ರಲ್ಲಿ, ಡಬ್ಲಿನ್‌‌ನಲ್ಲಿ ಕಾಣಿಸಿಕೊಂಡ ತನ್ನ ಕುತ್ತಿಗೆಗೆ ಆಕೆಯ ಛಾಯಾಚಿತ್ರವನ್ನು ಧರಿಸಿದ್ದ ವ್ಯಕ್ತಿಯೋರ್ವ ಡೊನೆಗಲ್‌ ಕೌಂಟಿಯ ಗಾವೋತ್‌ ಡೋಬೈರ್‌ನಲ್ಲಿಯ ಆಕೆಯ ಪೋಷಕರ ಕ್ಲಬ್‌ನಿಂದ ಹೊರಹಾಕಲ್ಪಟ್ಟ ನಂತರ ತನ್ನನ್ನು ತಾನು ಇರಿದುಕೊಂಡ. 2006ರಲ್ಲಿ, ಎನ್ಯಾ ಶ್ರೀಮಂತ ಐರಿಷ್‌ ಮನರಂಜನಾ ಸಂಸ್ಥೆಗಳ ಶ್ರೇಯಾಂಕಗಳಲ್ಲಿ ಮೂರನೇ ಸ್ಥಾನ ಪಡೆದು ಅಂದಾಜು €109 ದಶಲಕ್ಷದಷ್ಟು (i.e., £75 ದಶಲಕ್ಷ ಅಥವಾ US$165 ದಶಲಕ್ಷ) ಐಶ್ವರ್ಯವನ್ನು ಪಡೆದರು. 250 ಶ್ರೀಮಂತ ಐರಿಷ್‌ ವ್ಯಕ್ತಿಗಳ 2006ರ ಸಂಡೇ ಟೈಮ್ಸ್‌ ಪತ್ರಿಕೆಯ ಶ್ರೀಮಂತರ ಪಟ್ಟಿಯಲ್ಲಿ 95ನೇ ಸ್ಥಾನಕ್ಕೆ ಅವರನ್ನು ಕರೆದೊಯ್ಯಲು ಇದು ಶಕ್ತವಾಗಿತ್ತು. ಎನ್ಯಾ ಬೆಕ್ಕುಗಳನ್ನು ಪ್ರೀತಿಸುತ್ತಾರೆ. 1988ರಲ್ಲಿ ಪ್ರಕಟವಾದ ಸಂದರ್ಶನವೊಂದರಲ್ಲಿ, ಸಾಕುಪ್ರಾಣಿಗಳ ಬಗ್ಗೆ ಕೇಳಿದಾಗ, "ನಾನೊಂದು ಬೆಕ್ಕನ್ನು ಹೊಂದಿದ್ದೇನೆ. ನಾನು ಬೆಕ್ಕುಗಳನ್ನು ಪ್ರೀತಿಸುತ್ತೇನೆ; ಒಂದು ಹಂತದಲ್ಲಿ ನಾನು 12 ಬೆಕ್ಕುಗಳನ್ನು ಹೊಂದಿದ್ದೆ. ಅದೊಂದು ಪರಮಾನಂದಕರ ಕಾಲವಾಗಿತ್ತು. ಅವೆಲ್ಲವೂ ಬಿಸಿಲು ಕಾಯಿಸಿಕೊಂಡು ಅಡ್ಡಾಡಿದ ನಂತರ ನನ್ನಲ್ಲಿಗೆ ಬಂದು ನನ್ನ ಕುತ್ತಿಗೆಗೆ ಜೋತು ಬೀಳುತ್ತಿದ್ದವು" ಎಂದು ಆಕೆ ಪ್ರತ್ಯುತ್ತರಿಸಿದ್ದರು." ಎನ್ಯಾ'ರ ಅಚ್ಚುಮೆಚ್ಚಿನ ಶ್ರೇಷ್ಠ ಸಂಯೋಜಕ/ಕಿ ಎಂದರೆ ಸರ್ಗೈ ರಾಚ್‌ಮಾನಿನಾಫ್‌. ಪ್ರಣಯಭರಿತ ಕಪ್ಪುಬಿಳುಪು ಚಲನಚಿತ್ರಗಳ ನೋಡುವಿಕೆ, ಕಲಾಕೃತಿಗಳನ್ನು ಸಂಗ್ರಹಿಸುವಿಕೆ, ಓದುವಿಕೆ ಹಾಗೂ ಜಲವರ್ಣ ಚಿತ್ರಕಲೆಗಳು ಆಕೆಯ ಹವ್ಯಾಸಗಳಾಗಿವೆ.
ಸೌತ್‌ಪಾರ್ಕ್‌ ವಿಡಂಬನೆ
ಎನ್ಯಾ'ರ ಸಂಗೀತದ ಶೈಲಿಯನ್ನು ಸೌತ್‌ಪಾರ್ಕ್‌ನ ಡೆತ್‌ ಸಂಚಿಕೆಯಲ್ಲಿ ವಿಡಂಬಿಸಲಾಗಿತ್ತು. ಸಂಚಿಕೆಯಲ್ಲಿ ಮಾರ್ಷ್‌ ಅಜ್ಜ ಸ್ಟಾನ್‌ನನ್ನು ತಾನು ಮರಣಹೊಂದಲು ನೆರವಾಗಲು ಒಪ್ಪಿಸಲು ಪ್ರಯತ್ನಿಸುತ್ತಿರುತ್ತಾನೆ. ಆತನಂತೆ ಬದುಕುವುದೆಂದರೆ ಏನೆಂಬುದನ್ನು ತೋರಿಸಲು ಸ್ಟಾನ್‌ನನ್ನು ಕೋಣೆಯೊಳಗೆ ಕೂಡಿಹಾಕಿ ಎನ್ಯಾಳ ಸಂಗೀತವನ್ನು ಕೇಳುವ ಹಾಗೆ ಮಾಡುತ್ತಾನೆ, ಅದಾದ ನಂತರ ಆತ ಹಾಗೂ ಉಳಿದ ಹುಡುಗರು ತಾವು ಅದನ್ನು ಮಾಡಲೇಬೇಕೆಂಬುದನ್ನು ಒಪ್ಪುತ್ತಾರೆ.
ಗಮನಾರ್ಹ ಪ್ರಶಸ್ತಿಗಳು
ಎನ್ಯಾ ಇದುವರೆಗೆ ನಾಲ್ಕು ಗ್ರಾಮ್ಮಿ ಪ್ರಶಸ್ತಿಗಳನ್ನು ಅತ್ಯುತ್ತಮ ನವಯುಗೀಯ ಆಲ್ಬಂಗಳಿಗಾಗಿ ಗಳಿಸಿದ್ದಾರೆ: ಇಷ್ಟೇ ಅಲ್ಲದೇ, "ಮೇ ಇಟ್‌ ಬಿ"ಯನ್ನು ಅತ್ಯುತ್ತಮ ಗೀತೆಯ ಅಕಾಡೆಮಿ ಪ್ರಶಸ್ತಿಗೆಂದು 2002ರ ಸಮಾರಂಭದಲ್ಲಿ ನಾಮಾಂಕಿತಗೊಂಡಿತ್ತಾದರೂ, ರ್ರ್ಯಾಂಡಿ ನ್ಯೂಮನ್‌ರ ಮಾನ್‌ಸ್ಟರ್ಸ್‌, Inc ನ "ಇಫ್‌ I ಡಿಡಂಟ್‌ ಹ್ಯಾವ್‌ ಯೂ" ಅದನ್ನು ಪಡೆದುಕೊಂಡಿತು
ಬಾಹ್ಯ ಕೊಂಡಿಗಳು
ವರ್ಗ:ಪಾಶ್ಚಾತ್ಯ ಶಾಸ್ತ್ರೀಯ ಸಂಗೀತಗಾರರು ವರ್ಗ:ಸಂಗೀತಗಾರರು
ಸಂತಾನ ನಿಯಂತ್ರಣ
ಸಂತಾನ ಅಥವಾ ಜನನ ನಿಯಂತ್ರಣ ವಿಧಾನಗಳು
ಜನನ ನಿಯಂತ್ರಣ ವಿಧಾನಗಳು ಹಲವಾರು ಇವೆ. ಅವುಗಳೆಂದರೆ..